Avis juridique important

|

31978D0528

78/528/ΕΟΚ: Απόφαση του Συμβουλίου της 6ης Ιουνίου 1978 περί αποδοχής εξ ονόματος της Κοινότητας τριών παραρτημάτων της διεθνούς συμβάσεως «περί απλουστεύσεως και εναρμονίσεως των τελωνειακών καθεστώτων»

Επίσημη Εφημερίδα αριθ. L 160 της 17/06/1978 σ. 0013 - 0024 Φινλανδική ειδική έκδοση: Κεφάλαιο 2 τόμος 2 σ. 0114  Ελληνική ειδική έκδοση: Κεφάλαιο 02 τόμος 6 σ. 0162  Σουηδική ειδική έκδοση: Κεφάλαιο 2 τόμος 2 σ. 0114  Ισπανική ειδική έκδοση: Κεφάλαιο 02 τόμος 4 σ. 0266  Πορτογαλική ειδική έκδοση : Κεφάλαιο 02 τόμος 4 σ. 0266

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Ιουνίου 1978 περί αποδοχής εξ ονόματος της Κοινότητος τριών παραρτημάτων της διεθνούς συμβάσεως "περί απλουστεύσεως και εναρμονίσεως των τελωνειακών καθεστώτων".ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη σύσταση της Επιτροπής,  Εκτιμώντας:  ότι, με την απόφαση 75/199/ΕΟΚ (1), η Κοινότης συνήψε τη διεθνή σύμβαση περί απλουστεύσεως και εναρμονίσεως των τελωνειακών καθεστώτων και απεδέχθη το παράρτημά της περί της τελωνειακής αποταμιεύσεως- ότι τα παραρτήματα της εν λόγω συμβάσεως περί των τελωνειακών διατυπώσεων που προηγούνται της καταθέσεως της διασαφήσεως των εμπορευμάτων περί της προσωρινής εναποθέσεως των εμπορευμάτων και περί των ελευθέρων ζωνών είναι αποδεκτά από την Κοινότητα- ότι πρέπει, παρά ταύτα, να συνδυασθεί η αποδοχή των παραρτημάτων αυτών με ορισμένες επιφυλάξεις με σκοπό να ληφθούν υπόψη οι απαιτήσεις που προσιδιάζουν στην τελωνειακή ένωση,  ΑΠΟΦΑΣΙΖΕΙ:   Άρθρο 1  Γίνονται δεκτά εξ ονόματος της Κοινότητος τα παραρτήματα της διεθνούς συμβάσεως περί απλουστεύσεως και εναρμονίσεως των τελωνειακών καθεστώτων που αναφέρονται κατωτέρω:  - το παράρτημα Α.1 περί των τελωνειακών διατυπώσεων που προηγούνται της καταθέσεως της διασαφήσεως των εμπορευμάτων, με επιφυλάξεις όσον αφορά τους κανόνες 11 και 21- - το παράρτημα Α.2 περί της προσωρινής εναποθέσεως των εμπορευμάτων, με επιφυλάξεις όσον αφορά τις συνιστώμενες πρακτικές 10, 13 και 21- - το παράρτημα Ζ.1 περί των ελευθέρων ζωνών με επιφύλαξη όσον αφορά τον κανόνα 21.  Τα κείμενα των προαναφερομένων παραρτημάτων προσαρτώνται στην παρούσα απόφαση.   Άρθρο 2  Η Επιτροπή πληροφορεί τη Γενική Γραμματεία του Συμβουλίου Τελωνειακής Συνεργασίας περί της αποδοχής, με τις αναφερόμενες στο άρθρο 1 επιφυλάξεις, των προβλεπόμενων στο εν λόγω άρθρο παραρτημάτων.  Έγινε στο Λουξεμβούργο, στις 6 Ιουνίου 1978.  Για το Συμβούλιο Ο Πρόεδρος K.B. ANDERSEN  (1) ΕΕ αριθ. Ν 100 της 21.4.1975, σ. 1.      ΠΑΡΑΡΤΗΜΑ   ΠΑΡΑΡΤΗΜΑ Α.1  ΠΑΡΑΡΤΗΜΑ ΠΕΡΙ ΤΩΝ ΤΕΛΩΝΕΙΑΚΩΝ ΔΙΑΤΥΠΩΣΕΩΝ ΠΟΥ ΠΡΟΗΓΟΥΝΤΑΙ ΤΗΣ ΚΑΤΑΘΕΣΕΩΣ ΤΗΣ ΔΙΑΣΑΦΗΣΕΩΣ ΕΜΠΟΡΕΥΜΑΤΩΝ ΕΙΣΑΓΩΓΗ Τα εμπορεύματα είναι δυνατό να εισαχθούν σε μία χώρα με πολύ διαφορετικούς τρόπους μεταφοράς. Για να προστατευθούν τα συμφέροντα του δημοσίου και να εξασφαλισθεί η τήρηση της εθνικής νομοθεσίας είναι αναγκαίο ο μεταφορέας που εισήγαγε τα εμπορεύματα στο  τελωνειακό έδαφος να προσκομίζει, μόλις τούτο είναι δυνατό, στις τελωνειακές αρχές τα εμπορεύματα αυτά καθώς και το μέσο μεταφοράς με το οποίο έχουν μεταφερθεί. Οι αναγκαίες διατάξεις για τον έλεγχο της εισόδου των εμπορευμάτων στο τελωνειακό έδαφος  εξαρτώνται, κατά μέγα μέρος, από τη γεωγραφική θέση της αντίστοιχης χώρας καθώς και από άλλα στοιχεία, όπως οι κύριοι τρόποι μεταφοράς που χρησιμοποιούνται για την είσοδο των εμπορευμάτων σ' αυτή τη χώρα.  Σε πολυάριθμες περιπτώσεις το τελωνείο όπου πρέπει να προσκομισθούν τα εμπορεύματα και όπου πρέπει να κατατεθεί η διασάφηση εμπορευμάτων ευρίσκεται στο σημείο εισόδου των εμπορευμάτων στο τελωνειακό έδαφος. Εν τούτοις, είναι δυνατό να συμβεί να  ευρίσκεται το τελωνείο αυτό σε ορισμένη απόσταση απ' αυτό το σημείο εισόδου. Στην περίπτωση αυτή είναι απαραίτητο οι τελωνειακές αρχές να είναι σε θέση να ελέγχουν τη μεταφορά των εμπορευμάτων μέχρι το τελωνείο όπου πρέπει να προσκομισθούν τα  εμπορεύματα.  Τα συμφέροντα του τελωνείου δύνανται να εξασφαλισθούν μέσω ρυθμίσεως που επιβάλλει ορισμένες υποχρεώσεις στον μεταφορέα και υλικής επιτηρήσεως που ασκείται από το τελωνείο προς τα εισερχόμενα στο τελωνειακό έδαφος μέσα μεταφοράς και εμπορεύματα.  Είναι σημαντικό να μειωθούν στο ελάχιστο τα μειονεκτήματα που είναι δυνατό να επισύρουν τα μέτρα αυτά για το διεθνές εμπόριο. Κατά συνέπεια, όλες οι διατυπώσεις που πρέπει να τηρηθούν από τον μεταφορέα πρέπει να είναι όσο το δυνατό πιο απλές και κάθε  ενδιαφερόμενο πρόσωπο πρέπει να δύναται να λαμβάνει χωρίς δυσκολία πληροφορίες ως προς αυτές.  Το παρόν παράρτημα δεν εφαρμόζεται στα εμπορεύματα που μεταφέρονται υπό τελωνειακό καθεστώς όπως η διεθνής τελωνειακή διαμετακόμιση, ούτε στα εμπορεύματα που μεταφέρονται ταχυδρομικώς ή στις αποσκευές των επιβατών, ούτε στα εμπορεύματα που τίθενται σε  προσωρινή εναπόθεση. Δεν καλύπτει επίσης ορισμένες άλλες διατυπώσεις που είναι δυνατό να ισχύουν σε περίπτωση ειδικών τρόπων μεταφοράς, παραδείγματος χάρη την υποβολή δηλώσεως κατά την άφιξη του πλοίου.  ΟΡΙΣΜΟΙ Για την εφαρμογή του παρόντος παραρτήματος νοούνται:  α) ως "τελωνειακές διατυπώσεις που προηγούνται της καταθέσεως της διασαφήσεως των εμπορευμάτων": το σύνολο των ενεργειών που πρέπει να πραγματοποιηθούν από το ενδιαφερόμενο πρόσωπο και από το τελωνείο από την στιγμή εισόδου των εμπορευμάτων στο  τελωνειακό έδαφος μέχρις ότου τεθούν υπό τελωνειακό καθεστώς- Σημείωση:  Η προσωρινή εναπόθεση δύναται να θεωρηθεί ως τελωνειακό καθεστώς.  β) ως "τελωνειακό έδαφος": το έδαφος στο οποίο εφαρμόζονται πλήρως οι διατάξεις της τελωνειακής νομοθεσίας ενός κράτους- γ) ως "μεταφορέας": το πρόσωπο που μεταφέρει πράγματι τα εμπορεύματα ή που έχει τη διακυβέρνηση ή την ευθύνη του μέσου μεταφοράς- δ) ως "δασμοί και φόροι εισαγωγής": οι δασμοί και όλα τα λοιπά δικαιώματα, φόροι και τέλη, ή διάφορες επιβαρύνσεις που εισπράττονται κατά την εισαγωγή ή με την ευκαιρία της εισαγωγής των εμπορευμάτων, με εξαίρεση τα τέλη και επιβαρύνσεις των οποίων το  ποσό περιορίζεται στο κατά προσέγγιση κόστος των υπηρεσιών που έχουν παρασχεθεί- ε) ως "διασάφηση εμπορευμάτων": η πράξη που συντάσσεται σύμφωνα με τον τύπο που ορίζεται από το τελωνείο, με την οποία οι ενδιαφερόμενοι αναφέρουν το τελωνειακό καθεστώς στο οποίο θα υποβληθούν τα εμπορεύματα και ανακοινώνουν τα στοιχεία των οποίων τη  δήλωση απαιτεί το τελωνείο για την εφαρμογή του καθεστώτος αυτού- ζ) ως "τελωνειακός έλεγχος": το σύνολο των μέτρων που λαμβάνονται για να εξασφαλισθεί η τήρηση των νόμων και κανονισμών που το τελωνείο πρέπει να εφαρμόζει- η) ως "πρόσωπο": τόσο ένα φυσικό πρόσωπο όσο και ένα νομικό πρόσωπο, εκτός εάν το κείμενο ορίζει διαφορετικά.  ΑΡΧΕΣ 1. Κανόνας Οι τελωνειακές διατυπώσεις που προηγούνται της καταθέσεως της διασαφήσεως εμπορευμάτων ρυθμίζονται από τις διατάξεις του παρόντος παραρτήματος.  2. Κανόνας Η εθνική νομοθεσία ορίζει τις προϋποθέσεις που πρέπει να πληρούνται και τις διατυπώσεις που πρέπει να τηρούνται ως προς τα εισερχόμενα στο τελωνειακό έδαφος εμπορεύματα.  3. Κανόνας Όλα τα εισερχόμενα στο τελωνειακό έδαφος εμπορεύματα υποβάλλονται στον έλεγχο του τελωνείου, είτε υπόκεινται σε δασμούς και φορολογικές επιβαρύνσεις εισαγωγής είτε όχι.  4. Κανόνας Οι τελωνειακές διατυπώσεις που προηγούνται της καταθέσεως της διασαφήσεως εμπορευμάτων μειώνονται στο ελάχιστο αναγκαίο για να εξασφαλισθεί η τήρηση των νόμων και κανονισμών τους οποίους το τελωνείο είναι επιφορτισμένο να εφαρμόζει.  5. Κανόνας Οι τελωνειακές διατυπώσεις που προηγούνται της καταθέσεως της διασαφήσεως εμπορευμάτων εφαρμόζονται με τις ίδιες προϋποθέσεις, όποια κι αν είναι η χώρα καταγωγής ή προελεύσεως των εμπορευμάτων.  ΕΙΣΟΔΟΣ ΤΩΝ ΕΜΠΟΡΕΥΜΑΤΩΝ ΣΤΟ ΤΕΛΩΝΕΙΑΚΟ ΕΔΑΦΟΣ Σημεία εισόδου στο τελωνειακό έδαφος 6. Κανόνας Η εθνική νομοθεσία καθορίζει τα σημεία εισόδου των εμπορευμάτων στο τελωνειακό έδαφος. Για να προσδιορισθούν τα σημεία αυτά λαμβάνονται υπόψη, ιδίως, οι ειδικές ανάγκες του εμπορίου, της βιομηχανίας και των μεταφορών.  Σημείωση:  Οι χώρες δύνανται να καθορίσουν για το σκοπό αυτό διαδρομές για τελωνειακή χρήση, δηλαδή οδούς, σιδηροδρομικές οδούς, πλωτές οδούς και άλλες οδούς μεταφοράς (αγωγούς πετρελαίου, κλπ.) που πρέπει να χρησιμοποιούνται για την εισαγωγή των εμπορευμάτων.  Υποχρεώσεις του μεταφορέα 7. Κανόνας Η είσοδος εμπορευμάτων στο τελωνειακό έδαφος περιλαμβάνει για τον μεταφορέα την υποχρέωση να τα προσκομίσει κατευθείαν σε ένα τελωνείο ή σε άλλο σημείο, που ορίζονται από τις τελωνειακές αρχές, χωρίς να μεταβάλει την κατάσταση ή τη συσκευασία τους.  8. Κανόνας Όταν η μεταφορά των εμπορευμάτων από το σημείο εισόδου τους στο τελωνειακό έδαφος μέχρι το τελωνείο ή τον άλλο τόπο, που έχουν ορισθεί, διακόπτεται συνεπεία ατυχήματος ή ανωτέρας βίας, ο μεταφορέας υποχρεούται να λαμβάνει όλα τα χρήσιμα μέτρα ώστε ν'  αποφευχθεί να κυκλοφορούν τα εμπορεύματα υπό ανεπίτρεπτες συνθήκες και να πληροφορεί τις τελωνειακές αρχές ή τις άλλες αρμόδιες αρχές ως προς τη φύση του ατυχήματος ή τις άλλες περιστάσεις που διέκοψαν τη μεταφορά.  Τελωνειακός έλεγχος 9. Κανόνας Ο τελωνειακός έλεγχος ως προς τα εισαγόμενα εμπορεύματα περιορίζεται στο ελάχιστο.  Σημειώσεις:  1. Ο τελωνειακός έλεγχος δύναται να περιλαμβάνει την έρευνα του μέσου μεταφοράς.  2. Οι τελωνειακές αρχές δύνανται να εξουσιοδοτηθούν για την λήψη ειδικών μέτρων ελέγχου που εφαρμόζονται αποκλειστικώς σε ορισμένες ζώνες, παραδείγματος χάρη στη συνοριακή ζώνη.  3. Γενικώς, δεν είναι αναγκαίο να λαμβάνονται μέτρα ελέγχου που να συνιστώνται στην εκφόρτωση των εμπορευμάτων, στην επίθεση μολυβδοσφραγίδων ή σημείων διαπιστώσεως της ταυτότητας επί του μέσου μεταφοράς ή των εμπορευμάτων, ή να μεταφέρονται τα  εμπορεύματα με συνοδεία τελωνειακού οργάνου. Εν τούτοις, όταν οι τελωνειακές αρχές κρίνουν απαραίτητα αυτά τα μέτρα ελέγχου, εφαρμόζουν το μέτρο που επισύρει τα λιγότερα μειονεκτήματα τόσο για το τελωνείο όσο και για τον μεταφορέα, παρέχοντας ταυτόχρονα  επαρκή εγγύηση. Οι τελωνειακές μολυβδοσφραγίδες και τα σημεία διαπιστώσεως της  ταυτότητας που έχουν τεθεί από τις τελωνειακές αρχές άλλης χώρας γίνονται κανονικώς αποδεκτές, εκτός εάν φανούν ανεπαρκείς ή ότι δεν παρέχουν την επιθυμητή ασφάλεια.  ΠΡΟΣΚΟΜΙΣΗ ΤΩΝ ΕΜΠΟΡΕΥΜΑΤΩΝ ΣΤΟ ΤΕΛΩΝΕΙΟ Έγγραφα 10. Συνιστώμενη πρακτική Όταν το τελωνείο στο οποίο πρέπει να προσκομισθούν τα εμπορεύματα δεν ευρίσκεται στο σημείο εισόδου των εμπορευμάτων στο τελωνειακό έδαφος, δεν θα έπρεπε να επιβάλλεται η υποχρέωση καταθέσεως των εγγράφων στις τελωνειακές αρχές του τόπου αυτού.  Σημείωση:  Οι τελωνειακές αρχές δύνανται ν' απαιτήσουν, για την εξασφάλιση της διαπιστώσεως της ταυτότητας των εμπορευμάτων, την υποβολή εμπορικού εγγράφου, εγγράφου μεταφοράς ή άλλου εγγράφου που συνοδεύει τα εμπορεύματα.  11. Κανόνας Όταν οι τελωνειακές αρχές απαιτούν έγγραφο για την προσκόμιση των εμπορευμάτων στο τελωνείο, δέχονται ότι το έγγραφο αυτό δεν θα περιέχει άλλες πληροφορίες παρά μόνο εκείνες που είναι αναγκαίες για να διαπιστωθεί η ταυτότητα των εμπορευμάτων και του  μέσου μεταφοράς.  Σημείωση:  Οι πληροφορίες αυτές λαμβάνονται κανονικώς από εμπορικά έγγραφα ή έγγραφα μεταφοράς των οποίων το περιεχόμενο δύναται να είναι διαφορετικό, ανάλογα με τον τρόπο μεταφοράς. Κατά γενικό κανόνα, οι τελωνειακές αρχές δεν απαιτούν άλλες πληροφορίες παρά μόνο  τις περιγραφές των εμπορευμάτων, των δεμάτων (σημεία και αριθμοί, αριθμός και είδος, βάρος) και τη διαπίστωση της ταυτότητας των μέσων μεταφοράς. Εν τούτοις, οι απαιτούμενες πληροφορίες δύνανται να περιορισθούν με διεθνή συμφωνία (τούτο συμβαίνει,  παραδείγματος χάρη, στην περίπτωση των συμβαλλομένων μερών στο παράρτημα 9 της συμβάσεως περί της διεθνούς Πολιτικής Αεροπορίας ή της συμβάσεως περί της διευκολύνσεως της διεθνούς ναυσιπλοΐας).  12. Συνιστώμενη πρακτική Όταν τα υποβαλλόμενα στο τελωνείο έγγραφα συντάσσονται σε μία γλώσσα της οποίας η χρησιμοποίηση δεν γίνεται δεκτή γι' αυτό το σκοπό ή σε μία γλώσσα που δεν είναι γλώσσα της χώρας εισόδου των εμπορευμάτων, οι τελωνειακές αρχές δεν πρέπει ν' απαιτούν  συστηματικά μετάφραση των ενδείξεων που φέρουν τα έγγραφα αυτά.  Αρμοδιότητα, ημέρες και ώρες λειτουργίας των τελωνείων 13. Κανόνας Οι τελωνειακές αρχές ορίζουν τα τελωνεία στα οποία δύνανται να προσκομισθούν τα εμπορεύματα. Καθορίζουν την αντίστοιχη αρμοδιότητα των τελωνείων αυτών και ορίζουν τις ημέρες και ώρες λειτουργίας λαμβάνοντας υπόψη, ιδίως, τις ειδικές ανάγκες του  εμπορίου, της βιομηχανίας και των μεταφορών.  Σημειώσεις:  1. Σε ορισμένες χώρες η αρμοδιότητα των τελωνείων καθορίζεται αφού ληφθούν υπόψη οι διαδρομές για τελωνειακή χρήση και η σπουδαιότητά τους.  2. Όταν είναι αναγκαίο, η αρμοδιότητα ορισμένων τελωνείων δύναται να περιορίζεται είτε σε ορισμένους τρόπους μεταφοράς είτε σε ορισμένες κατηγορίες εμπορευμάτων, είτε ακόμη στα εμπορεύματα που προορίζονται για ορισμένες περιοχές (παραδείγματος χάρη, για  τη συνοριακή ζώνη ή μία βιομηχανική ζώνη).  14. Συνιστώμενη πρακτική Όταν τα αντίστοιχα τελωνεία ευρίσκονται σε κοινά σύνορα, οι τελωνειακές αρχές των δύο ενδιαφερομένων χωρών πρέπει να εναρμονίσουν τις ημέρες και τις ώρες λειτουργίας καθώς και την αρμοδιότητα των γραφείων αυτών.  Σημείωση:  Σε ορισμένες περιπτώσεις καθιερώνονται κοινοί έλεγχοι στα κοινά σύνορα, και τα τελωνεία των δύο χωρών εγκαθίστανται στο ίδιο μέρος και μερικές φορές και στο ίδιο κτίριο.  Άφιξη εκτός ωρών εργασίας 15. Κανόνας Οι τελωνειακές αρχές καθορίζουν ειδικά τα μέτρα που πρέπει να λαμβάνει ο μεταφορέας, σε περίπτωση αφίξεως στο τελωνείο εκτός ωρών εργασίας, ώστε να αποφευχθεί να κυκλοφορούν τα εμπορεύματα υπό μη επιτρεπόμενες συνθήκες στο τελωνειακό έδαφος.  Σημείωση:  Ο μεταφορέας δύναται να υποχρεούται να φυλάσσει τα εμπορεύματα σε ορισμένο χώρο που αποτελεί μέρος των εγκαταστάσεων του τελωνείου ή ευρίσκεται κοντά σ' αυτό.  16. Συνιστώμενη πρακτική Με αίτηση του μεταφορέως και για λόγους που κρίνονται βάσιμοι από τις τελωνειακές αρχές, οι αρχές αυτές πρέπει, στο μέτρο του δυνατού, να επιτρέπουν ώστε οι τελωνειακές διατυπώσεις που προηγούνται της καταθέσεως της διασαφήσεως εμπορευμάτων να  εκπληρώνονται εκτός ημερών και ωρών λειτουργίας του τελωνείου. Τα έξοδα που προκύπτουν από αυτό δύνανται να βαρύνουν τον μεταφορέα.  ΕΚΦΟΡΤΩΣΗ Τόποι εκφορτώσεως 17. Κανόνας Η εθνική νομοθεσία καθορίζει τους χώρους όπου επιτρέπεται η εκφόρτωση.  18. Συνιστώμενη πρακτική Με αίτηση του ενδιαφερόμενου προσώπου και για λόγους που κρίνονται βάσιμοι από τις τελωνειακές αρχές, οι αρχές αυτές πρέπει να επιτρέπουν την εκφόρτωση και εκτός των χωρών που εγκρίνονται γι' αυτό το σκοπό. Τα έξοδα που προκύπτουν από αυτό δύνανται να  βαρύνουν τον ενδιαφερόμενο.  Σημείωση:  Τα εμπορεύματα δύνανται να εκφορτώνονται, κατά τις περιστάσεις, στις εγκαταστάσεις του ενδιαφερόμενου προσώπου σε χώρους εφοδιασμένους με το κατάλληλο υλικό ή σε κάθε τόπο που ευρίσκεται στη ζώνη τελωνειακής επιχειρήσεως.  Έναρξη της εκφορτώσεως 19. Συνιστώμενη πρακτική Η έναρξη της εκφορτώσεως πρέπει να επιτρέπεται μόλις τούτο είναι δυνατό μετά την άφιξη του μέσου μεταφοράς στον τόπο εκφορτώσεως.  20. Συνιστώμενη πρακτική Με αίτηση του ενδιαφερόμενου προσώπου και για λόγους που κρίνονται βάσιμοι από τις τελωνειακές αρχές, οι αρχές αυτές πρέπει, στο μέτρο που το επιτρέπουν οι συνθήκες της διοικήσεως, να δίδουν άδεια εκφορτώσεως εκτός των ημερών και ωρών λειτουργίας του  τελωνείου. Τα έξοδα που προκύπτουν από αυτό δύνανται να βαρύνουν τον ενδιαφερόμενο.  ΕΜΠΟΡΕΥΜΑΤΑ ΠΟΥ ΕΧΟΥΝ ΥΠΟΣΤΕΙ ΖΗΜΙΑ, ΕΧΟΥΝ ΚΑΤΑΣΤΡΑΦΕΙ Η ΕΧΟΥΝ ΑΠΟΛΕΣΘΕΙ 21. Κανόνας Ανάλογα με την περίπτωση, χορηγείται ολική ή μερική απαλλαγή από τους δασμούς και φορολογικές επιβαρύνσεις εισαγωγής για τα εμπορεύματα που έχουν υποστεί ζημία, έχουν καταστραφεί ή έχουν απολεσθεί οριστικά, συνεπεία ατυχήματος ή ανωτέρας βίας, κατά τη  διάρκεια της τηρήσεως των τελωνειακών διατυπώσεων που προηγούνται της καταθέσεως της διασαφήσεως εμπορευμάτων, με την προϋπόθεση ότι τα γεγονότα αποδεικνύονται δεόντως κατά τρόπο ικανοποιητικό για τις τελωνειακές αρχές.  Σημείωση:  Με αίτηση του ενδιαφερόμενου προσώπου τα εναπομείναντα μέρη των εμπορευμάτων που προβλέπονται στον παρόντα κανονισμό δύνανται:  α) να τίθενται σε ανάλωση στην κατάσταση που ευρίσκονται, ως αν είχαν εισπραχθεί στην κατάσταση αυτή- β) να επανεξάγονται- γ) να υφίστανται τέτοια μεταχείριση υπό τον έλεγχο του τελωνείου, ώστε να καταστούν χωρίς εμπορική αξία, και χωρίς έξοδα για το δημόσιο- ή δ) με τη σύμφωνη γνώμη των τελωνειακών αρχών να εγκαταλείπονται, χωρίς έξοδα, υπέρ του δημοσίου.  ΕΥΘΥΝΗ ΠΛΗΡΩΜΗΣ ΤΩΝ ΔΑΣΜΩΝ ΚΑΙ ΦΟΡΟΛΟΓΙΚΩΝ ΕΠΙΒΑΡΥΝΣΕΩΝ ΕΙΣΑΓΩΓΗΣ 22. Κανόνας Η εθνική νομοθεσία ορίζει ειδικά το ή τα υπεύθυνα πρόσωπα για την πληρωμή των δασμών και φορολογικών επιβαρύνσεων εισαγωγής που απαιτούνται για τα εισερχόμενα στο τελωνειακό έδαφος εμπορεύματα, τα οποία δεν προσκομίσθηκαν στο τελωνείο σύμφωνα με τις  προϋποθέσεις και τις διατυπώσεις που πρέπει να τηρούνται πριν από την κατάθεση της διασαφήσεως εμπορευμάτων.  ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΤΕΛΩΝΕΙΑΚΕΣ ΔΙΑΤΥΠΩΣΕΙΣ ΠΟΥ ΠΡΟΗΓΟΥΝΤΑΙ ΤΗΣ ΚΑΤΑΘΕΣΕΩΣ ΤΗΣ ΔΙΑΣΑΦΗΣΕΩΣ ΕΜΠΟΡΕΥΜΑΤΩΝ 23. Κανόνας Οι τελωνειακές αρχές ενεργούν κατά τρόπο ώστε κάθε ενδιαφερόμενο πρόσωπο να δύναται να λαμβάνει χωρίς δυσκολία κάθε χρήσιμη πληροφορία στο θέμα των τελωνειακών διατυπώσεων που προηγούνται της καταθέσεως της διασαφήσεως.   ΠΑΡΑΡΤΗΜΑ Α.2  ΠΑΡΑΡΤΗΜΑ ΠΕΡΙ ΤΗΣ ΠΡΟΣΩΡΙΝΗΣ ΕΝΑΠΟΘΕΣΕΩΣ ΤΩΝ ΕΜΠΟΡΕΥΜΑΤΩΝ ΕΙΣΑΓΩΓΗ Είναι σημαντικό να δύνανται τα εμπορεύματα κατά την άφιξή τους να εκφορτώνονται από το μέσο μεταφοράς μόλις τούτο είναι δυνατό. Για το λόγο αυτόν οι τελωνειακές διοικήσεις θέσπισαν διατάξεις που επιτρέπουν, με ελάχιστες διατυπώσεις, να αναλαμβάνουν την  εκφόρτωση των εμπορευμάτων μόλις τούτο είναι δυνατό μετά την άφιξή τους, με την προϋπόθεση να διαφυλάσσονται τα συμφέροντα του δημοσίου.  Για διαφόρους λόγους δύναται να παρέλθει ορισμένη προθεσμία μεταξύ της αφίξεως των εμπορευμάτων και της καταθέσεως της αντίστοιχης διασαφήσεως εμπορευμάτων. Στην περίπτωση αυτή, οι τελωνειακές αρχές απαιτούν να παραμένουν τα εμπορεύματα υπό τελωνειακό  έλεγχο και συνεπώς τα εμπορεύματα αυτά τοποθετούνται γενικώς σε χώρους οριζόμενους γι' αυτόν το σκοπό ώστε να αποθηκεύονται αναμένοντας την κατάθεση της διασαφήσεως εμπορευμάτων. Οι χώροι αυτοί ονομάζονται χώροι προσωρινής εναποθέσεως και δύνανται να  είναι είτε κλειστοί χώροι είτε απλώς χώροι περιφραγμένοι ή όχι.  Οι διατάξεις του παρόντος παραρτήματος δεν εφαρμόζονται στην αποθήκευση των εμπορευμάτων στις τελωνειακές αποθήκες αποταμιεύσεως ή στις ελεύθερες ζώνες.  ΟΡΙΣΜΟΙ Για την εφαρμογή του παρόντος παραρτήματος νοούνται:  α) ως "προσωρινή εναπόθεση των εμπορευμάτων": η προσωρινή αποθήκευση των εμπορευμάτων, υπό τελωνειακό έλεγχο, σε κλειστούς χώρους και σε χώρους περιφραγμένους ή όχι που ορίζονται από το τελωνείο (αποκαλούμενοι εφεξής χώροι προσωρινής εναποθέσεως),  έχοντας την κατάθεση της διασαφήσεως εμπορευμάτων- β) ως "δασμοί και φόροι εισαγωγής": οι δασμοί και όλα τα λοιπά δικαιώματα, φόροι και τέλη, ή διάφορες επιβαρύνσεις που εισπράττονται κατά την εισαγωγή ή με την ευκαιρία της εισαγωγής των εμπορευμάτων, με εξαίρεση τα τέλη και επιβαρύνσεις των οποίων το  ποσό περιορίζεται στο κατά προσέγγιση κόστος των υπηρεσιών που έχουν παρασχεθεί- γ) ως "διασάφηση εμπορευμάτων": η πράξη που συντάσσεται σύμφωνα με τον τύπο που ορίζεται από το τελωνείο στην οποία οι ενδιαφερόμενοι αναφέρουν το τελωνειακό καθεστώς στο οποίο θα υποβληθούν τα εμπορεύματα και ανακοινώνουν τα στοιχεία των οποίων τη  δήλωση απαιτεί το τελωνείο για την εφαρμογή αυτού του καθεστώτος- δ) ως "τελωνειακός έλεγχος": το σύνολο των μέτρων που λαμβάνονται για να εξασφαλισθεί η τήρηση των νόμων και κανονισμών που το τελωνείο πρέπει να εφαρμόσει- ε) ως "εγγύηση": ό,τι εξασφαλίζει, κατά τρόπο ικανοποιητικό για το τελωνείο, την εκτέλεση μιας υποχρεώσεως απέναντί του. Η εγγύηση λέγεται "γενική" όταν εξασφαλίζει την εκτέλεση των υποχρεώσεων που προκύπτουν από περισσότερες πράξεις- ζ) ως "πρόσωπο": τόσο ένα φυσικό πρόσωπο όσο και ένα νομικό πρόσωπο, εκτός εάν το κείμενο ορίζει διαφορετικά- ΑΡΧΕΣ 1. Κανόνας Η προσωρινή εναπόθεση των εμπορευμάτων ρυθμίζεται από τις διατάξεις του παρόντος παραρτήματος.  2. Κανόνας Η εθνική νομοθεσία ορίζει τις προϋποθέσεις που πρέπει να πληρούνται και τις διατυπώσεις που πρέπει να τηρούνται ως προς τα εμπορεύματα που τίθενται σε προσωρινή εναπόθεση.  ΠΕΔΙΟ ΕΦΑΡΜΟΓΗΣ 3. Κανόνας Οι τελωνειακές αρχές επιτρέπουν τη δημιουργία χώρων προσωρινής εναποθέσεως, όταν τους θεωρούν αναγκαίους, για ν' ανταποκριθούν στις ανάγκες του εμπορίου και της βιομηχανίας.  Σημειώσεις:  1. Σύμφωνα με τις διατάξεις της εθνικής νομοθεσίας, τους χώρους προσωρινής εναποθέσεως είναι δυνατό να διαχειρίζονται οι τελωνειακές αρχές, άλλες αρχές ή πρόσωπα φυσικά ή νομικά.  2. Οι χώροι προσωρινής εναποθέσεως δύνανται να είναι ανοικτοί για όλους τους εισαγωγείς και τα άλλα πρόσωπα που έχουν δικαίωμα διαθέσεως των εισαγόμενων εμπορευμάτων ή η χρησιμοποίησή τους δύναται να περιορίζεται σε ορισμένα πρόσωπα.  4. Κανόνας Η προσωρινή εναπόθεση επιτρέπεται για κάθε είδους εμπόρευμα, οποιαδήποτε κι αν είναι η ποσότητά του, η χώρα καταγωγής του ή η χώρα προελεύσεώς του. Εν τούτοις, τα εμπορεύματα που παρουσιάζουν κίνδυνο, ή είναι δυνατό να αλλοιώσουν τα άλλα εμπορεύματα, ή  απαιτούν ειδικές εγκαταστάσεις, δεν γίνονται δεκτά παρά μόνο σε χώρους προσωρινής εναποθέσεως ειδικά διευθετημένους για να τα δεχθούν.  5. Κανόνας Τα εμπορεύματα τίθενται σε προσωρινή εναπόθεση με την απλή κάλυψη του περιγραφικού εγγράφου που χρησιμοποιείται όταν προσκομίζονται στο τελωνείο.  ΔΙΑΧΕΙΡΙΣΗ ΤΩΝ ΧΩΡΩΝ ΠΡΟΣΩΡΙΝΗΣ ΕΝΑΠΟΘΕΣΕΩΣ 6. Κανόνας Οι απαιτήσεις σχετικά με την κατασκευή, τη διαρρύθμιση και τη διαχείριση των χώρων προσωρινής εναποθέσεως, οι διατάξεις που ισχύουν για την αποθήκευση των εμπορευμάτων και για την τήρηση στοιχείων απογραφής και τη λογιστική παρακολούθηση, καθώς και οι  προϋποθέσεις υπό τις οποίες ασκείται ο έλεγχος του τελωνείου καθορίζονται από τις τελωνειακές αρχές.  Σημειώσεις:  1. Για την άσκηση του ελέγχου τους, οι τελωνειακές αρχές δύνανται ιδίως:  - να τηρούν λογιστικό σύστημα παρακολουθήσεως των εμπορευμάτων που τίθενται σε προσωρινή εναπόθεση, χρησιμοποιώντας είτε ειδικά βιβλία καταχωρήσεως είτε τα αντίστοιχα έγγραφα, ή να απαιτούν την τήρηση τέτοιου λογιστικού συστήματος- - να επιτηρούν την προσωρινή εναπόθεση κατά τρόπο διαρκή ή περιοδικό- - να απαιτούν το κλείσιμο του χώρου προσωρινής εναποθέσεως με δύο διαφορετικά κλειδιά (το κλειδί του ενδιαφερόμενου και το κλειδί του τελωνείου)- - να προβαίνουν περιοδικώς στην απογραφή των εμπορευμάτων που τίθενται σε προσωρινή εναπόθεση.  2. Τα εμπορεύματα πρέπει κανονικά να αποθηκεύονται σε κλειστούς χώρους που κλείνουν με κλειδί. Εν τούτοις, τα ογκώδη ή πολύ βαριά εμπορεύματα και τα εμπορεύματα που υπόκεινται σε δασμούς χαμηλούς, τα οποία δεν παρουσιάζουν παρά μικρό κίνδυνο για το  δημόσιο ταμείο, αποθηκεύονται συχνά σε μη περιφραγμένους χώρους που παραμένουν υπό την επιτήρηση του τελωνείου.  7. Κανόνας Η εθνική νομοθεσία ορίζει το (τα) πρόσωπο (α) που θεωρείται (θεωρούνται) υπεύθυνο (α) για την καταβολή των δασμών και φόρων εισαγωγής που ισχύουν ενδεχομένως για τα τιθέμενα σε προσωρινή εναπόθεση εμπορεύματα και των οποίων η κατάσταση δεν έχει  τακτοποιηθεί κατά τρόπο ικανοποιητικό για τις τελωνειακές αρχές.  8. Κανόνας Όταν η αρχή ή το πρόσωπο που διαχειρίζεται ένα χώρο προσωρινής εναποθέσεως υποχρεούται να καταθέτει εγγύηση, οι τελωνειακές αρχές δέχονται γενική εγγύηση.  9. Συνιστώμενη πρακτική Η εγγύηση θα έπρεπε να καθορίζεται σε ποσό όσο το δυνατό λιγότερο υψηλό αφού ληφθούν υπόψη οι ενδεχομένως απαιτητέοι δασμοί και φόροι εισαγωγής.  10. Συνιστώμενη πρακτική Οι τελωνειακές αρχές πρέπει να αποφεύγουν να απαιτούν εγγύηση, όταν η προσωρινή εναπόθεση αποτελεί αντικείμενο κατάλληλης τελωνειακής επιτηρήσεως και ιδίως εάν ο χώρος της προσωρινής εναποθέσεως κλείνεται από το τελωνείο.  ΕΠΙΤΡΕΠΟΜΕΝΕΣ ΕΡΓΑΣΙΕΣ 11. Κανόνας Κάθε πρόσωπο που έχει το δικαίωμα διαθέσεως των εμπορευμάτων, τα οποία έχουν τεθεί σε προσωρινή εναπόθεση, επιτρέπεται, για τη σύνταξη της διασαφήσεως εμπορευμάτων:  α) να τα εξετάζει- β) να τα ζυγίζει- γ) εάν συντρέχει περίπτωση, να λαμβάνει δείγματα με πληρωμή δασμών και φόρων εισαγωγής.  12. Κανόνας Επιτρέπονται οι εργασίες που απαιτούνται κανονικά για να διατηρηθούν στην αυτή κατάσταση τα εμπορεύματα που τίθενται σε προσωρινή εναπόθεση.  Σημείωση:  Οι εργασίες που απαιτούνται κανονικά για να διατηρηθούν τα εμπορεύματα στην ίδια κατάσταση είναι ιδίως το καθάρισμα, το τίναγμα, η αφαίρεση της σκόνης, η διαλογή, η επαναφορά στην ίδια κατάσταση ή η αντικατάσταση ελαττωματικών συσκευασιών.  13. Συνιστώμενη πρακτική Τα εμπορεύματα που τίθενται σε προσωρινή εναπόθεση πρέπει να δύνανται, με τις προϋποθέσεις που καθορίζονται από τις τελωνειακές αρχές, ν' αποτελούν αντικείμενο συνήθων εργασιών που προορίζονται να διευκολύνουν την έξοδό τους από την προσωρινή εναπόθεση  και τη μεταγενέστερη μεταφορά τους.  Σημείωση:  Οι εργασίες αυτές είναι ιδίως οι ακόλουθες: διαλογή, διαίρεση σε μερίδες, ζύγισμα, επίθεση σημάτων και ετικετών. Δύνανται ομοίως να συνίστανται στη συγκέντρωση διαφόρων αποστολών εμπορευμάτων που προορίζονται να επανεξαχθούν με την κάλυψη ενός μόνου  τίτλου μεταφοράς και/ή ενός μόνου τελωνειακού εγγράφου (συγκέντρωση).  ΔΙΑΡΚΕΙΑ ΤΗΣ ΠΑΡΑΜΟΝΗΣ ΣΕ ΠΡΟΣΩΡΙΝΗ ΕΝΑΠΟΘΕΣΗ 14. Κανόνας Όταν η εθνική νομοθεσία προβλέπει αποκλειστική προθεσμία για την προσωρινή εναπόθεση, η προθεσμία αυτή πρέπει να είναι επαρκής για να επιτρέπει στον εισαγωγέα να εκπληρώσει τις αναγκαίες διατυπώσεις για τη θέση των εμπορεύματων υπό ένα τελωνειακό  καθεστώς.  Σημείωση:  Η καθοριζόμενη προθεσμία είναι δυνατό να ποικίλλει ανάλογα με τον τρόπο μεταφοράς που χρησιμοποιήθηκε, και στην περίπτωση εμπορευμάτων εισαγομένων μέσω θαλάσσης δύναται να είναι μεγάλης διάρκειας.  15. Συνιστώμενη πρακτική Με αίτηση του ενδιαφερόμενου προσώπου και για λόγους που κρίνονται βάσιμοι από τις τελωνειακές αρχές, οι αρχές αυτές πρέπει να παρατείνουν την αρχικά καθορισθείσα προθεσμία.  ΕΜΠΟΡΕΥΜΑΤΑ ΠΟΥ ΕΧΟΥΝ ΥΠΟΣΤΕΙ ΒΛΑΒΗ,  ΖΗΜΙΑ, ΕΧΟΥΝ ΧΑΘΕΙ, ΚΑΤΑΣΤΡΑΦΕΙ + Η ΕΓΚΑΤΑΛΕΙΦΘΕΙ 16. Κανόνας Τα εμπορεύματα που έχουν υποστεί βλάβη ή ζημία συνεπεία ατυχήματος ή ανωτέρας βίας πριν από την έξοδό τους από την προσωρινή εναπόθεση πρέπει να δύνανται να τελωνίζονται σαν να είχαν εισαχθεί στην κατάσταση που ευρίσκονται.  17. Κανόνας Τα εμπορεύματα που έχουν τεθεί σε προσωρινή εναπόθεση και έχουν καταστραφεί ή απολεσθεί οριστικά, λόγω ατυχήματος ή ανωτέρας βίας, δεν υποβάλλονται στους δασμούς και τους φόρους εισαγωγής, με την προϋπόθεση ότι αυτή η καταστροφή ή η απώλεια  αποδεικνύονται δεόντως και κατά τρόπο ικανοποιητικό για τις τελωνειακές αρχές.  Τα απορρίμματα και θραύσματα που προκύπτουν κατά περίπτωση από την καταστροφή υπόκεινται, σε περίπτωση θέσεως σε ανάλωση, στους δασμούς και τους φόρους εισαγωγής που θα εφαρμόζονταν σ' αυτά τα απορρίμματα και θραύσματα εάν είχαν εισαχθεί στην κατάσταση  αυτή.  18. Κανόνας Κάθε εμπόρευμα σε προσωρινή εναπόθεση πρέπει να είναι δυνατό, με αίτηση του προσώπου που έχει το δικαίωμα διαθέσεως του εμπορεύματος και σύμφωνα με την απόφαση των αρχών, να εγκαταλείπεται, εν όλω ή εν μέρει, υπέρ του δημοσίου, ή να καταστρέφεται ή να  υφίσταται τέτοια μεταχείριση ώστε να του αφαιρείται κάθε εμπορική αξία, υπό τελωνειακό έλεγχο. Η εγκατάλειψη αυτή ή η καταστροφή δεν πρέπει να επισύρει έξοδα για το δημόσιο.  Τα απορρίμματα και θραύσματα που προκύπτουν κατά περίπτωση από την καταστροφή, υπόκεινται, σε περίπτωση θέσεως σε ανάλωση, στους δασμούς και τους φόρους εισαγωγής που θα είχαν εφαρμοσθεί σ' αυτά τα απορρίμματα και θραύσματα εάν είχαν εισαχθεί στην  κατάσταση αυτή.  ΕΞΟΔΟΣ ΑΠΟ ΤΩΝ ΠΡΟΣΩΡΙΝΗ ΕΝΑΠΟΘΕΣΗ 19. Κανόνας Κάθε πρόσωπο που έχει το δικαίωμα διαθέσεως των εμπορευμάτων δύναται να τα αποσύρει από την προσωρινή εναπόθεση με την επιφύλαξη ότι πληρούνται οι προϋποθέσεις και οι διατυπώσεις που ισχύουν σε κάθε περίπτωση.  Σημείωση:  Οι τελωνειακές αρχές δύνανται ν' απαιτήσουν από το ενδιαφερόμενο πρόσωπο να αποδεικνύει το δικαίωμά του περί διαθέσεως των εμπορευμάτων.  ΕΜΠΟΡΕΥΜΑΤΑ ΜΗ ΑΠΟΣΥΡΟΜΕΝΑ ΑΠΟ ΤΗΝ ΠΡΟΣΩΡΙΝΗ ΕΝΑΠΟΘΕΣΗ 20. Κανόνας Η εθνική νομοθεσία καθορίζει τη διαδικασία που πρέπει ν' ακολουθείται σε περίπτωση που τα εμπορεύματα δεν αποσύρονται από την προσωρινή εναπόθεση εντός της προθεσμίας που έχει ορισθεί.  21. Συνιστώμενη πρακτική Όταν τα εμπορεύματα που δεν έχουν αποσυρθεί από την προσωρινή εναπόθεση εκποιούνται από το τελωνείο, το αντίτιμο εκ της πωλήσεως μετά από αφαίρεση των δασμών και φόρων εισαγωγής, καθώς και όλων των άλλων εξόδων ή εισφορών που έχουν καταβληθεί, πρέπει  είτε να αποδίδεται στον δικαιούχο (στους δικαιούχους), όταν τούτο είναι δυνατό, είτε να παραμένει στη διάθεση του ή των δικαιούχων κατά τη διάρκεια ορισμένης προθεσμίας.  ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗ ΘΕΣΗ ΣΕ ΠΡΟΣΩΡΙΝΗ ΕΝΑΠΟΘΕΣΗ 22. Κανόνας Οι τελωνειακές αρχές ενεργούν κατά τρόπο ώστε κάθε ενδιαφερόμενο πρόσωπο να δύναται να λαμβάνει χωρίς δυσκολία κάθε χρήσιμη πληροφορία στο ζήτημα της θέσεως σε προσωρινή εναπόθεση των εμπορευμάτων.   ΠΑΡΑΡΤΗΜΑ Ζ.1  ΠΑΡΑΡΤΗΜΑ ΠΕΡΙ ΤΩΝ ΕΛΕΥΘΕΡΩΝ ΖΩΝΩΝ ΕΙΣΑΓΩΓΗ Ορισμένα κράτη έχουν από καιρό κρίνει αναγκαίο να ευνοήσουν την ανάπτυξη του εξωτερικού εμπορίου τους και, γενικά, το διεθνές εμπόριο, χορηγώντας απαλλαγή των δασμών και φόρων εισαγωγής, χωρίς χρονικό περιορισμό, σε εμπορεύματα που εισέρχονται σε τμήμα  του εδάφους τους όπου θεωρούνται, γενικά, σαν να μην ευρίσκονται στο τελωνειακό έδαφος. Τα εμπορεύματα που εισέρχονται έτσι δεν υπόκεινται στον συνήθη τελωνειακό έλεγχο.  Το τμήμα αυτό του εδάφους που χαρακτηρίζεται ως "ελεύθερη ζώνη" στο παρόν παράρτημα είναι ομοίως γνωστό σε ορισμένες χώρες με διάφορους άλλους όρους, όπως "ελεύθερος λιμένας" και "ελεύθερη αποταμίευση".  Δύναται να γίνει διάκριση μεταξύ των εμπορικών ελευθέρων ζωνών και των βιομηχανικών ελευθέρων ζωνών. Στις εμπορικές ελεύθερες ζώνες, οι επιτρεπόμενες εργασίες περιορίζονται, γενικά, σ' εκείνες που είναι αναγκαίες για τη διατήρηση των εμπορευμάτων και  στις συνήθεις εργασίες που αποσκοπούν στη βελτίωση της εμφανίσεως ή της εμπορικής ποιότητος των εμπορευμάτων, ή στη συσκευασία τους για τη μεταφορά. Στις βιομηχανικές ελεύθερες ζώνες, επιτρέπονται εργασίες τροποποιήσεως.  Αν και τα εισερχόμενα στις ελεύθερες ζώνες εμπορεύματα θεωρούνται γενικά σαν να μην ευρίσκονται στο τελωνειακό έδαφος, όσον αφορά τους δασμούς και τους φόρους εισαγωγής, ορισμένες διατάξεις του εν λόγω κράτους δύνανται να εφαρμόζονται σ' αυτά- πρόκειται  ιδίως για την περίπτωση ορισμένων απαγορεύσεων και περιορισμών που απορρέουν από την εθνική νομοθεσία. Το τελωνείο προβαίνει ομοίως σε ορισμένους ελέγχους στο εσωτερικό της ελεύθερης ζώνης για να εξασφαλίσει την κανονικότητα των εργασιών που  πραγματοποιούνται εκεί.  Τα εμπορεύματα που προέρχονται από το τελωνειακό έδαφος και που εισέρχονται σε μία ελεύθερη ζώνη απολαύουν γενικώς απαλλαγής της επιστροφής των δασμών και φόρων εισαγωγής και των δασμών και εσωτερικών φόρων που χορηγούνται με την ευκαιρία της εξαγωγής.   Με την υπόθεση ότι τα εμπορεύματα που δεν έχουν υποβληθεί σε εργασίες τελειοποιήσεως δύνανται, κατά την έξοδο από την ελεύθερη ζώνη, να εισαχθούν στο τελωνειακό έδαφος για να τεθούν εκεί σε ανάλωση, οι δασμοί και φόροι εισαγωγής τους επιβάλλονται σαν να  επρόκειτο για εμπορεύματα εισαγόμενα κατευθείαν από το εξωτερικό. Αντίθετα, τα αλλοδαπά εμπορεύματα που έχουν υποβληθεί σε εργασίες τελειοποιήσεως στο εσωτερικό της ελεύθερης ζώνης, καθώς επίσης και τα εθνικά ή εθνικοποιημένα εμπορεύματα που έχουν  αποτελέσει αντικείμενο επεξεργασίας και έχουν τύχει απαλλαγής ή επιστροφής των δασμών και φόρων κατά την είσοδό τους στην ελεύθερη ζώνη, υποβάλλονται σε ειδική φορολογία σύμφωνα με την εθνική νομοθεσία.  Σε ορισμένα κράτη, τελωνειακές διευκολύνσεις συγκρίσιμες μ' εκείνες που χαρακτηρίζουν τις ελεύθερες ζώνες χορηγούνται σ' όλη την έκταση του εδάφους, στο πλαίσιο άλλων τελωνειακών καθεστώτων όπως το καθεστώς τελωνειακής αποταμιεύσεως, το καθεστώς του  drawback, η προσωρινή εισαγωγή για τελειοποίηση και επανεξαγωγή ή η τελωνειακή διαμετακόμιση.  ΟΡΙΣΜΟΙ Για την εφαρμογή του παρόντος παραρτήματος, νοούνται:  α) ως "ελεύθερη ζώνη": ένα τμήμα του εδάφους ενός κράτους στο οποίο τα εμπορεύματα που εισέρχονται εκεί θεωρούνται γενικά ως να μην ευρίσκονται στο τελωνειακό έδαφος ως προς τους δασμούς και τους φόρους εισαγωγής και δεν υποβάλλονται στον συνήθη  τελωνειακό έλεγχο.  Σημείωση:  Δύναται να γίνει διάκριση μεταξύ των εμπορικών ελευθέρων ζωνών και των βιομηχανικών ελευθέρων ζωνών. Στις εμπορικές ελεύθερες ζώνες τα εμπορεύματα γίνονται δεκτά εν αναμονή του περαιτέρω προορισμού τους και απαγορεύεται κανονικά η επεξεργασία ή η  μεταποίηση. Στις βιομηχανικές ελεύθερες ζώνες τα εμπορεύματα που γίνονται δεκτά εκεί δύνανται να υποβάλλονται στις επιτρεπόμενες εργασίες τελειοποιήσεως- β) ως "τελωνειακό έδαφος": το έδαφος εντός του οποίου εφαρμόζονται πλήρως οι διατάξεις της τελωνειακής νομοθεσίας ενός κράτους- γ) ως "δασμοί και φόροι εισαγωγής": οι δασμοί και όλα τα λοιπά δικαιώματα, φόροι και τέλη ή διάφορες επιβαρύνσεις που εισπράττονται κατά την εισαγωγή, ή με την ευκαιρία της εισαγωγής των εμπορευμάτων, με εξαίρεση τα τέλη και επιβαρύνσεις των οποίων το  ποσό περιορίζεται στο κατά προσέγγιση κόστος των υπηρεσιών που έχουν παρασχεθεί- δ) ως "τελωνειακός έλεγχος": το σύνολο των μέτρων που λαμβάνονται για να εξασφαλισθεί η τήρηση των νόμων και κανονισμών που το τελωνείο πρέπει να εφαρμόζει-ε) ως "πρόσωπο": τόσο ένα φυσικό πρόσωπο όσο και ένα νομικό πρόσωπο, εκτός εάν το κείμενο ορίζει διαφορετικά.  ΑΡΧΗ 1. Κανόνας Οι τελωνειακές διατάξεις που εφαρμόζονται στις ελεύθερες ζώνες ρυθμίζονται από τις διατάξεις του παρόντος παραρτήματος.  ΙΔΡΥΣΗ ΕΛΕΥΘΕΡΩΝ ΖΩΝΩΝ 2. Κανόνας Η εθνική νομοθεσία ορίζει τις προϋποθέσεις υπό τις οποίες δύνανται να δημιουργηθούν οι ελεύθερες ζώνες- καθορίζει τις κατηγορίες εμπορευμάτων που δύνανται να γίνουν δεκτά στις ελεύθερες ζώνες και ορίζει ειδικά το είδος των εργασιών στις οποίες δύνανται  να υποβληθούν τα εμπορεύματα κατά τη διάρκεια της παραμονής τους σε ελεύθερη ζώνη.  Σημειώσεις:  1. Οι ελεύθερες ζώνες εγκαθίστανται γενικά σε έναν τόπο πoυ έχει προνομιούχο γεωγραφική θέση, θαλάσσιο ή ποτάμιο λιμένα, αεροδρόμιο, κλπ.  2. Ανάλογα με τις διατάξεις της εθνικής νομοθεσίας, τις ελεύθερες ζώνες δύνανται να διαχειρίζονται είτε οι τελωνειακές αρχές είτε άλλες αρχές, ή πρόσωπα φυσικά ή νομικά.  3. Κανόνας Οι απαιτήσεις σχετικά με την κατασκευή και τη διαρρύθμιση των ελευθέρων ζωνών καθώς και οι προϋποθέσεις υπό τις οποίες ασκείται ο τελωνειακός έλεγχος καθορίζονται από τις τελωνειακές αρχές.  Σημειώσεις:  1. Οι τελωνειακές αρχές δύνανται ν' απαιτούν το κλείσιμο της ζώνης με περίφραξη- δύνανται να περιορίζουν τις οδούς προσβάσεως των ζωνών και να καθορίζουν τις ώρες λειτουργίας τους.  2. Για την άσκηση του ελέγχου τους, οι τελωνειακές αρχές δύνανται ιδίως:  - να επιτηρούν τις οδούς προσβάσεως στην ελεύθερη ζώνη κατά τρόπο διαρκή ή περιοδικό- - να απαιτούν από τα πρόσωπα που εισάγουν τα εμπορεύματα στις ελεύθερες ζώνες να τηρούν έγγραφα στοιχεία ή λογιστικό σύστημα παρακολουθήσεως υλικών που να επιτρέπει τον έλεγχο της κυκλοφορίας των εμπορευμάτων- - να προβαίνουν σε δειγματοληπτικό έλεγχο των εμπορευμάτων που έγιναν δεκτά για να βεβαιώνονται ότι τα εμπορεύματα δεν υποβλήθηκαν παρά μόνον σε επιτρεπόμενες εργασίες και ότι κανένα μη επιτρεπόμενο εμπόρευμα δεν έχει εισέλθει στην ελεύθερη ζώνη.  4. Κανόνας Οι τελωνειακές αρχές έχουν το δικαίωμα να πραγματοποιούν κάθε στιγμή έλεγχο των εμπορευμάτων που υπάρχουν στις εγκαταστάσεις του προσώπου που εισάγει εμπορεύματα σε μια ελεύθερη ζώνη.  ΕΙΣΕΡΧΟΜΕΝΑ ΕΜΠΟΡΕΥΜΑΤΑ 5. Συνιστώμενη πρακτική Η αποδοχή εμπορευμάτων σε μια ελεύθερη ζώνη δεν πρέπει να εξαρτάται από την προϋπόθεση ότι τα εμπορεύματα έχουν εισέλθει εκεί ή κατέχονται σε καθορισμένες ποσότητες.  6. Κανόνας Η αποδοχή εμπορευμάτων σε μια ελεύθερη ζώνη επιτρέπεται όχι μόνο για τα εμπορεύματα που εισέρχονται κατευθείαν από το εξωτερικό, αλλά και για τα εμπορεύματα που προέρχονται από το τελωνειακό έδαφος του ενδιαφερόμενου κράτους.  Σημείωση:  Τα εμπορεύματα που προέρχονται από το τελωνειακό έδαφος του ενδιαφερόμενου κράτους δύνανται να αποτελούνται από εμπορεύματα σε ελεύθερη κυκλοφορία ή από εμπορεύματα που έχουν τύχει ενός ανασταλτικού καθεστώτος ή έχουν αποτελέσει αντικείμενο διαδικασίας  τελειοποιήσεως.  7. Κανόνας Τα εμπορεύματα που γίνονται δεκτά σε μια ελεύθερη ζώνη, τα οποία, λόγω της εξαγωγής τους, δικαιούνται απαλλαγής ή επιστροφής των δασμών και φορολογικών επιβαρύνσεων εισαγωγής, δικαιούνται της απαλλαγής αυτής ή της επιστροφής αμέσως μετά την είσοδό τους  στην ελεύθερη ζώνη.  8. Κανόνας Τα εμπορεύματα που γίνονται δεκτά σε μια ελεύθερη ζώνη, τα οποία, λόγω, της εξαγωγής τους, δικαιούνται απαλλαγής ή επιστροφής των δασμών και φορολογικών επιβαρύνσεων εισαγωγής, δικαιούνται της απαλλαγής αυτής ή της επιστροφής αμέσως μετά την είσοδό τους  στην ελεύθερη ζώνη.  Σημείωση:  Η απαλλαγή ή η επιστροφή χορηγείται γενικά αμέσως μετά την είσοδο των εμπορευμάτων στην ελεύθερη ζώνη. Σε ορισμένες ειδικές περιπτώσεις η απαλλαγή ή η επιστροφή δύναται να εξαρτηθεί από την έξοδο των εμπορευμάτων από το εθνικό έδαφος. Η απόδειξη της  αφίξεως των εμπορευμάτων στον προορισμό τους δύναται ομοίως ν' απαιτηθεί σε ορισμένες εξαιρετικές περιπτώσεις.  9. Κανόνας Η αποδοχή των εμπορευμάτων σε μια ελεύθερη ζώνη δεν πρέπει να απορρίπτεται για το λόγο ότι τα εισερχόμενα εμπορεύματα έχουν ορισμένη καταγωγή ή προέλευση, ή καθορισμένο προορισμό.  10. Κανόνας Η εισαγωγή σε μια ελεύθερη ζώνη εμπορευμάτων που προέρχονται από το εξωτερικό δεν πρέπει να εμποδίζεται για το λόγο ότι τα εμπορεύματα που εισέρχονται υποβάλλονται σε περιορισμούς ή απαγορεύσεις, εκτός από τους περιορισμούς ή τις απαγορεύσεις που  επιβάλλονται για λόγους δημοσίας ηθικής ή δημοσίας τάξεως, δημοσίας ασφαλείας, δημοσίας υγιεινής ή υγείας, ή κτηνιατρικής ή φυτοπαθολογικής φύσεως, ή αφορώντες στην προστασία των διπλωμάτων ευρεσιτεχνίας, βιομηχανικών σημάτων, συγγραφικών δικαιωμάτων  και δικαιωμάτων αναπαραγωγής.  11. Συνιστώμενη πρακτική Τα εμπορεύματα που παρουσιάζουν κίνδυνο ή είναι δυνατό να αλλοιώσουν τα άλλα εμπορεύματα ή απαιτούν ειδικές εγκαταστάσεις δεν πρέπει να γίνονται δεκτά παρά μόνο σε ελεύθερες ζώνες ειδικά διαρρυθμισμένες για να τα δεχθούν.  ΕΙΣΟΔΟΣ ΣΕ ΕΛΕΥΘΕΡΗ ΖΩΝΗ 12. Κανόνας Όταν πρέπει να υποβληθεί στο τελωνείο έγγραφο για τα εμπορεύματα που εισέρχονται κατευθείαν σε μια ελεύθερη ζώνη, χωρίς διέλευση μέσω του τελωνειακού εδάφους του ενδιαφερόμενου κράτους, οι τελωνειακές αρχές περιορίζονται ν' απαιτούν την κατάθεση  εμπορικού ή διοικητικού εγγράφου που να περιέχει τα κύρια στοιχεία περί των εν λόγω εμπορευμάτων (εμπορικό τιμολόγιο, φορτωτική, δελτίο αποστολής, κλπ.).  13. Συνιστώμενη πρακτική Η αποδοχή σε μια ελεύθερη ζώνη εμπορευμάτων που προέρχονται από το τελωνειακό έδαφος του ενδιαφερόμενου κράτους ή που έχουν διαμετακομισθεί μέσω του εδάφους αυτού δεν πρέπει να δίνει αφορμή για τη σύνταξη χωριστού εγγράφου εκτός από τη διασάφηση  εμπορευμάτων που απαιτείται κανονικά στο εν λόγω τελωνειακό έδαφος, για να καλυφθεί κατά περίπτωση η εξαγωγή, η επανεξαγωγή ή η διαμετακόμιση των εμπορευμάτων.  14. Κανόνας Οι τελωνειακές αρχές δεν απαιτούν εγγύηση για την αποδοχή εμπορευμάτων σε μια ελεύθερη ζώνη.  15. Κανόνας Όταν οι τελωνειακές αρχές υποβάλλουν σε έλεγχο τα εμπορεύματα που προορίζονται να εισέλθουν σε μια ελεύθερη ζώνη, περιορίζουν τις πράξεις τους σε όσες κρίνονται απαραίτητες για να εξασφαλισθεί η τήρηση των διατάξεων, νόμων ή κανονισμών, τις οποίες το  τελωνείο είναι επιφορτισμένο να εφαρμόζει.  Σημείωση:  Το τελωνείο δύναται ιδίως να πείθεται ότι τα εμπορεύματα περιλαμβάνονται στην κατηγορία εκείνων που γίνονται δεκτά σε ελεύθερη ζώνη και ότι οι ισχύουσες απαγορεύσεις και περιορισμοί έχουν τηρηθεί.  ΕΠΙΤΡΕΠΟΜΕΝΕΣ ΕΡΓΑΣΙΕΣ 16. Κανόνας Εκτός από τις εργασίες φορτώσεως, εκφορτώσεως, μεταφορτώσεως ή αποθηκεύσεως, τα εμπορεύματα που γίνονται δεκτά σε μια εμπορική ελεύθερη ζώνη πρέπει να δύνανται ν' αποτελούν αντικείμενο εργασιών αναγκαίων για την εξασφάλιση της διατηρήσεώς τους και  συνήθων εργασιών που αποσκοπούν στη βελτίωση της εμφανίσεώς τους ή της εμπορικής τους ποιότητας, ή στη συσκευασία τους για τη μεταφορά, όπως η διαίρεση ή η συνένωση δεμάτων, ο συνδυασμός και η ταξινόμηση των εμπορευμάτων, η αλλαγή συσκευασίας.  17. Κανόνας Οι εργασίες τελειοποιήσεως στις οποίες δύνανται να υποβληθούν τα εμπορεύματα που γίνονται δεκτά σε μια βιομηχανική ελεύθερη ζώνη ορίζονται ειδικά από τις αρμόδιες αρχές είτε με γενικούς όρους, είτε με λεπτομερειακή μορφή, είτε ακόμη με συνδυασμό των δύο  αυτών δυνατοτήτων, με κανονισμό που ισχύει σε όλη την έκταση της ελεύθερης ζώνης ή με άδεια που χορηγείται στην επιχείρηση η οποία πραγματοποιεί τις εργασίες αυτές.  Σημείωση:  Το δικαίωμα πραγματοποιήσεως των εργασιών τελειοποιήσεως δύναται να εξαρτάται από την προϋπόθεση ότι οι αντιμετωπιζόμενες εργασίες τελειοποιήσεως θεωρούνται από τις αρμόδιες αρχές ότι παρουσιάζουν πλεονεκτήματα για την εθνική οικονομία.  ΕΜΠΟΡΕΥΜΑΤΑ ΑΝΑΛΙΣΚΟΜΕΝΑ ΣΤΟ ΕΣΩΤΕΡΙΚΟ ΤΗΣ ΕΛΕΥΘΕΡΗΣ ΖΩΝΗΣ 18. Κανόνας Η εθνική νομοθεσία απαριθμεί τις περιπτώσεις κατά τις οποίες τα εμπορεύματα που αναλώνονται στο εσωτερικό των ελευθέρων ζωνών δύνανται να εισαχθούν με απαλλαγή των δασμών και φόρων και καθορίζει τις προϋποθέσεις που πρέπει να πληρούνται ώστε τα  εμπορεύματα να δικαιούνται της απαλλαγής αυτής.  Σημειώσεις:  1. Η απαλλαγή δύναται να εφαρμόζεται όχι μόνο στους δασμούς και τους φόρους εισαγωγής αλλά επίσης στα δικαιώματα και εσωτερικούς φόρους.  2. Το υλικό που προορίζεται να χρησιμοποιηθεί αποκλειστικώς στο εσωτερικό της ελεύθερης ζώνης για τη μεταφορά, την αποθήκευση και την επεξεργασία των εμπορευμάτων δύναται ομοίως να δικαιούται απαλλαγής.  ΜΕΤΑΒΙΒΑΣΗ 19. Κανόνας Τα εμπορεύματα που γίνονται δεκτά σε μια ελεύθερη ζώνη πρέπει να δύνανται ν' αποτελούν αντικείμενο μεταβιβάσεων.  Σημειώσεις:  1. Οι λιανικές πωλήσεις είναι δυνατό ν' απαγορεύονται στο εσωτερικό των ελευθέρων ζωνών.  2. Τα εμπορεύματα που γίνονται δεκτά στις ελεύθερες ζώνες δύνανται να χρησιμεύουν για τον εφοδιασμό των πλοίων και των αεροσκαφών.  ΚΑΤΑΣΤΡΟΦΗ 20. Κανόνας Τα εμπορεύματα που γίνονται δεκτά σε μια ελεύθερη ζώνη πρέπει να δύνανται, υπό τελωνειακή επιτήρηση, να καταστρέφονται ή να υφίστανται τέτοια μεταχείριση ώστε να τους αφαιρείται κάθε εμπορική αξία.  ΔΙΑΡΚΕΙΑ ΠΑΡΑΜΟΝΗΣ ΣΕ ΕΛΕΥΘΕΡΗ ΖΩΝΗ 21. Κανόνας Η διάρκεια παραμονής των εμπορευμάτων σε μια ελεύθερη ζώνη δεν είναι περιορισμένη.  ΕΞΟΔΟΣ ΑΠΟ ΤΗΝ ΕΛΕΥΘΕΡΗ ΖΩΝΗ 22. Κανόνας Όταν πρέπει να υποβάλλεται στο τελωνείο έγγραφο για τα εμπορεύματα τα οποία, κατά την έξοδο από μια ελεύθερη ζώνη, μεταφέρονται κατευθείαν με προορισμό το εξωτερικό, χωρίς διέλευση μέσω του τελωνειακού εδάφους του ενδιαφερόμενου κράτους, οι τελωνειακές  αρχές περιορίζονται ν' απαιτούν κατάθεση εμπορικού ή διοικητικού εγγράφου που να περιέχει τα κύρια στοιχεία σχετικά με τα εν λόγω εμπορεύματα (εμπορικό τιμολόγιο, φορτωτική, δελτίο αποστολής, κλπ.).  23. Κανόνας Τα εμπορεύματα τα οποία, κατά την έξοδο από μια ελεύθερη ζώνη, δύνανται να εισέλθουν στο τελωνειακό έδαφος του ενδιαφερόμενου κράτους δεν αποτελούν αντικείμενο παρά μόνο της διασαφήσεως εμπορευμάτων που απαιτείται, κανονικά, για να τεθούν τα εν λόγω  εμπορεύματα υπό το τελωνειακό καθεστώς που έχει ορισθεί γι' αυτά.  24. Συνιστώμενη πρακτική Τα εμπορεύματα τα οποία, κατά την έξοδο από μια ελεύθερη ζώνη, δύνανται να εισαχθούν στο τελωνειακό έδαφος του ενδιαφερόμενου κράτους πρέπει να δύνανται να απολαύουν των ισχυόντων ανασταλτικών καθεστώτων ή διαδικασίας τελειοποιήσεως, με τις ίδιες  εκείνες προϋποθέσεις που ισχύουν για τα εμπορεύματα που εισάγονται κατευθείαν από το εξωτερικό.  25. Κανόνας Η εθνική νομοθεσία καθορίζει το χρονικό σημείο που πρέπει να λαμβάνεται υπόψη για τον καθορισμό της αξίας και της ποσότητας των εμπορευμάτων που δύνανται να τεθούν σε ανάλωση κατά την έξοδο από μια ελεύθερη ζώνη, καθώς και τους συντελεστές των δασμών  και φόρων εισαγωγής που ισχύουν γι' αυτά.  26. Κανόνας Η εθνική νομοθεσία ορίζει ειδικά τους κανόνες που πρέπει να εφαρμοσθούν για τον καθορισμό του ύψους των απαιτητέων δασμών και φορολογικών επιβαρύνσεων εισαγωγής σε περίπτωση εμπορευμάτων τα οποία τίθενται σε ανάλωση μετά την υποβολή τους σε διάφορες  κατεργασίες ή εργασίες τελειοποιήσεως σε μια ελεύθερη ζώνη.  Σημειώσεις:  1. Το ύψος των δασμών και φόρων εισαγωγής που ισχύει για τα εμπορεύματα τα οποία δύνανται να τεθούν σε ανάλωση μετά την υποβολή τους σε εργασίες τελειοποιήσεως σε μια ελεύθερη ζώνη δύναται να περιορισθεί στο ποσό των δασμών και φόρων εισαγωγής που  ισχύει για τα αλλοδαπά εμπορεύματα, που έχουν αποτελέσει αντικείμενο επεξεργασίας, στην κατάσταση που έχουν εισέλθει αυτά στην ελεύθερη ζώνη, προσαυξανόμενο, κατά περίπτωση, με το ύψος της απαλλαγής ή της επιστροφής των δασμών ή εσωτερικών φόρων, ή των  δασμών ή φόρων εισαγωγής, της οποίας θα εδικαιούντο τα εθνικά ή εθνικοποιημένα εμπορεύματα που έχουν αποτελέσει αντικείμενο επεξεργασίας, κατά το χρόνο της εισόδου τους στην ελεύθερη ζώνη.  2. Ένα ειδικό καθεστώς φορολογήσεως δύναται να προβλεφθεί όταν το υλικό που χρησιμοποιήθηκε για την επεξεργασία των εμπορευμάτων στην ελεύθερη ζώνη έχει εισαχθεί με απαλλαγή των δασμών και φόρων εισαγωγής.  ΚΑΤΑΡΓΗΣΗ ΜΙΑΣ ΕΛΕΥΘΕΡΗΣ ΖΩΝΗΣ 27. Κανόνας Σε περίπτωση καταργήσεως μιας ελεύθερης ζώνης, στα ενδιαφερόμενα πρόσωπα πρέπει να διατίθεται επαρκής προθεσμία για να δώσουν νέο προορισμό στα εμπορεύματά τους.  ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΕΛΕΥΘΕΡΕΣ ΖΩΝΕΣ 28. Κανόνας Οι τελωνειακές αρχές ενεργούν κατά τρόπο ώστε κάθε ενδιαφερόμενο πρόσωπο να δύναται να λαμβάνει χωρίς δυσκολία κάθε χρήσιμη πληροφορία στο θέμα των τελωνειακών διατάξεων που ισχύουν στις ελεύθερες ζώνες.


Avis juridique important

|

31984D0383

84/383/ΕΟΚ: Απόφαση του Συμβουλίου της 23ης Ιουλίου 1984 σχετικά με την εφαρμογή της απόφασης 83/200/ΕΟΚ περί εξουσιοδότησης της Επιτροπής να συνάπτει δάνεια στο πλαίσιο του νέου κοινοτικού μέσου για την προώθηση των επενδύσεων στην Κοινότητα

Επίσημη Εφημερίδα αριθ. L 208 της 03/08/1984 σ. 0053 - 0054 Φινλανδική ειδική έκδοση: Κεφάλαιο 10 τόμος 1 σ. 0034  Ισπανική ειδική έκδοση: Κεφάλαιο 10 τόμος 1 σ. 0106  Σουηδική ειδική έκδοση: Κεφάλαιο 10 τόμος 1 σ. 0034  Πορτογαλική ειδική έκδοση : Κεφάλαιο 10 τόμος 1 σ. 0106

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιουλίου 1984  σχετικά με την εφαρμογή της απόφασης 83/200/ΕΟΚ περί εξουσιοδοτήσεως της Επιτροπής να συνάπτει δάνεια στο πλαίσιο του νέου κοινοτικού μέσου για την προώθηση των επενδύσεων στην Κοινότητα  (84/383/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 83/200/ΕΟΚ του Συμβουλίου της 19ης Απριλίου 1983 περί εξουσιοδοτήσεως της Επιτροπής να συνάπτει δάνεια στο πλαίσιο του νέου κοινοτικού μέσου για την προώθηση των επενδύσεων στην Κοινότητα (1), και ιδίως το άρθρο 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι οι αιτήσεις δανείων που ενέκρινε η Επιτροπή αντιπροσωπεύουν ποσό μεγαλύτερο από τα δύο τρίτα του πρώτου τμήματος δανείων που ενέκρινε το Συμβούλιο με την απόφαση 83/308/ΕΟΚ (5),  ότι είναι ουσιώδες να εξασφαλιστεί η συνέχιση της δραστηριότητας του νέου κοινοτικού μέσου υπέρ των επενδυτικών σχεδίων στους τομείς της ενέργειας και των έργων υποδομής καθώς και της χρηματοδότησης των επενδύσεων, κυρίως όσον αφορά τις μικρομεσαίες επιχειρήσεις, τη βιομηχανία και τους άλλους παραγωγικούς τομείς·  ότι είναι επομένως σκόπιμο να εγκριθεί νέο τμήμα δανείων στα πλαίσια της απόφασης 83/200/ΕΟΚ και να διατηρηθούν οι ίδιοι τομείς εφαρμογής με τους τομείς εφαρμογής της απόφασης 83/308/ΕΟΚ·  ότι κοινοτική δράση στους τομείς αυτούς θα συμβάλει ιδίως στην επίτευξη των στόχων της Κοινότητας που αποβλέπουν στη μείωση των περιφερειακών ανισοτήτων, στην αύξηση του ρυθμού ανάπτυξης, στη διευθέτηση των δομών παραγωγής και στη μόνιμη λύση του προβλήματος της απασχόλησης·  ότι θα έπρεπε να εγκριθεί ποσό δανείων ισοδύναμο προς 1 400 εκατομμύρια ECU σε κεφάλαιο,  ΑΠΟΦΑΣΙΖΕΙ:  Άρθρο 1  Εγκρίνεται τμήμα δανείων για ποσό το ύψος του οποίου δεν μπορεί να υπερβεί το ποσό που ισοδυναμεί με 1 400 εκατομμύρια ECU σε κεφάλαιο.  Άρθρο 2  Το προϊόν των δανείων που αναφέρονται στο άρθρο 1 διατίθεται, υπό μορφή δανειοδοτήσεων, για τη χρηματοδότηση επενδυτικών σχεδίων που πραγματοποιούνται στο έδαφος της Κοινότητας και που ανταποκρίνονται στους στόχους προτεραιότητας της Κοινότητας στους τομείς της ενέργειας και των έργων υποδομής καθώς και της χρηματοδότησης των επενδύσεων, ιδίως όσον αφορά τις μικρομεσαίες επιχειρήσεις, τη βιομηχανία και τους άλλους παραγωγικούς τομείς.  Άρθρο 3  Η Επιτροπή αποφασίζει για την επιλογή των σχεδίων σύμφωνα με τις ακόλουθες προτεραιότητες και κατευθυντήριες γραμμές:  - τα επενδυτικά σχέδια, κυρίως όσον αφορά τις μικρομεσαίες επιχειρήσεις, τη βιομηχανία και τις υπηρεσίες που συνδέονται άμεσα με αυτή, με σκοπό ιδίως τη διάδοση των καινοτομιών και των νέων τεχνολογιών, η υλοποίηση των οποίων συμβάλλει άμεσα ή έμμεσα στη δημιουργία θέσεων απασχόλησης,  - την ορθολογική χρήση της ενέργειας, την αντικατάσταση του πετρελαίου από άλλες πηγές ενέργειας σε όλους τους τομείς, καθώς και τα έργα υποδομής που απαιτούνται για την εν λόγω αντικατάσταση,  - τα έργα υποδομής που συνδέονται με την ανάπτυξη των παραγωγικών δραστηριοτήτων, τα οποία συμβάλλουν στην περιφερειακή ανάπτυξη ή παρουσιάζουν κοινοτικό ενδιαφέρον, όπως οι τηλεπικοινωνίες, συμπεριλαμβανομένων των τεχνολογιών πληροφόρησης, και οι μεταφορές, συμπεριλαμβανομένων των μεταφορών ενεργείας,  - τα σχέδια και η υλοποίησή τους πρέπει να είναι σύμφωνα με τις διατάξεις της συνθήκης και του παράγωγου δικαίου, ιδίως όσον αφορά τα θέματα ανταγωνισμού, καθώς και με τους κοινοτικούς κανόνες και πολιτικές που εφαρμόζονται στους εν λόγω τομείς.  Βρυξέλλες, 23 Ιουλίου 1984.  Για το Συμβούλιο  Ο Πρόεδρος  J. O'KEEFFE  (1) ΕΕ αριθ. L 112 της 28. 4. 1983, σ. 26.  (2) ΕΕ αριθ. C 48 της 21. 2. 1984, σ. 3.  (3) ΕΕ αριθ. C 117 της 30. 4. 1984, σ. 64.  (4) ΕΕ αριθ. C 140 της 28. 5. 1984, σ. 16.  (5) ΕΕ αριθ. L 164 της 23. 6. 1983, σ. 31.


title: Απόφαση (ΕΕ) 2015/900 του Συμβουλίου, της 8ης Ιουνίου 2015, για τη θέση που θα ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (EaSI)

text:
                  12.6.2015

                  EL

                  Επίσημη Εφημερίδα της Ευρωπαϊκής Ένωσης

                  L 147/19

            ΑΠΌΦΑΣΗ (ΕΕ) 2015/900 ΤΟΥ ΣΥΜΒΟΥΛΊΟΥ
      της 8ης Ιουνίου 2015
      για τη θέση που θα ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών (EaSI)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 46 στοιχείο δ), το άρθρο 149, το άρθρο 153 παράγραφος 2 στοιχείο α), το άρθρο 175 τρίτο εδάφιο και το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.

                  (2)

                  Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το πρωτόκολλο 31 της συμφωνίας για τον ΕΟΧ.

                  (3)

                  Το πρωτόκολλο 31 της συμφωνίας για τον ΕΟΧ περιλαμβάνει διατάξεις και ρυθμίσεις σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών.

                  (4)

                  Ο κανονισμός (ΕΕ) αριθ. 1296/2013 του Ευρωπαϊκού Κοινοβουλίου και του Συμβουλίου (3) ενσωματώθηκε στη συμφωνία για τον ΕΟΧ με την απόφαση αριθ. 151/2014 της Μεικτής Επιτροπής του ΕΟΧ της 27ης Ιουνίου 2014 (4).

                  (5)

                  Η περιορισμένη συμμετοχή της Νορβηγίας στο πρόγραμμα θα πρέπει να επεκταθεί στον άξονα Progress.

                  (6)

                  Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ ώστε να καταστεί δυνατή η επέκταση αυτής της συνεργασίας από την 1η Ιανουαρίου 2015.

                  (7)

                  Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, επομένως, να βασιστεί στο συνημμένο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που θα ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για την προτεινόμενη τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών, βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει από την ημερομηνία της έκδοσής της.

         Λουξεμβούργο, 8 Ιουνίου 2015.

               Για το Συμβούλιο

               Η Πρόεδρος

            D. REIZNIECE-OZOLA

         (1)  ΕΕ L 305 της 30.11.1994, σ. 6.

         (2)  ΕΕ L 1 της 3.1.1994, σ. 3.

         (3)  Κανονισμός (ΕΕ) αριθ. 1296/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση προγράμματος της Ευρωπαϊκής Ένωσης για την απασχόληση και την κοινωνική καινοτομία («EaSI») και την τροποποίηση της απόφασης αριθ. 283/2010/ΕΕ για τη δημιουργία Ευρωπαϊκού Μηχανισμού Μικροχρηματοδοτήσεων Progress για την απασχόληση και την κοινωνική ένταξη (ΕΕ L 347 της 20.12.2013, σ. 238).

         (4)  ΕΕ L 342 της 27.11.2014, σ. 61.

         ΣΧΕΔΙΟ
         ΑΠΟΦΑΣΗ αριθ. …/2015 ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ
         της …
         για την τροποποίηση του πρωτοκόλλου 31 της συμφωνίας ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
         Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ») και ιδίως τα άρθρα 86 και 98,
         Εκτιμώντας τα ακόλουθα:

                     (1)

                     O κανονισμός (ΕΕ) αριθ. 1296/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, για τη θέσπιση προγράμματος της Ευρωπαϊκής Ένωσης για την απασχόληση και την κοινωνική καινοτομία («EaSI») και την τροποποίηση της απόφασης αριθ. 283/2010/ΕΕ για τη δημιουργία Ευρωπαϊκού Μηχανισμού Μικροχρηματοδοτήσεων Progress για την απασχόληση και την κοινωνική ένταξη (1) ενσωματώθηκε στη συμφωνία ΕΟΧ με την απόφαση αριθ. 151/2014, της 27ης Ιουνίου 2014, της Μεικτής Επιτροπής του ΕΟΧ (2).

                     (2)

                     Η περιορισμένη συμμετοχή της Νορβηγίας στο πρόγραμμα θα πρέπει να επεκταθεί στον άξονα Progress.

                     (3)

                     Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ ώστε να καταστεί δυνατή η επέκταση της εν λόγω συνεργασίας από την 1η Ιανουαρίου 2015,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Στο άρθρο 15 παράγραφος 8 του πρωτοκόλλου 31 της συμφωνίας ΕΟΧ, οι λέξεις «στον άξονα EURES» αντικαθίστανται από τις λέξεις «άξονες Progress και EURES».
         Άρθρο 2
         Η παρούσα απόφαση αρχίζει να ισχύει την επομένη της τελευταίας κοινοποίησης δυνάμει του άρθρου 103 παράγραφος 1 της συμφωνίας ΕΟΧ (*).
         Εφαρμόζεται από την 1η Ιανουαρίου 2015.
         Άρθρο 3
         Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες,

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς

                  της Μεικτής Επιτροπής του ΕΟΧ

            (1)  ΕΕ L 347 της 20.12.2013, σ. 238.

            (2)  ΕΕ L 342 της 27.11.2014, σ. 61.

            (*)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

31984D0131

84/131/ΕΟΚ: Απόφαση της Επιτροπής της 5ης Μαρτίου 1984 σχετικά με την αποδοχή αναλήψεως υποχρεώσεως στο πλαίσιο της διαδικασίας αντιντάμπινγκ όσον αφορά τις εισαγωγές χειροποίητων νημάτων από ορισμένες συνθετικές υφαντικές ίνες καταγωγής Τουρκίας και την περάτωση της διαδικασίας

Επίσημη Εφημερίδα αριθ. L 067 της 09/03/1984 σ. 0060 - 0063

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1984  σχετικά με την αποδοχή αναλήψεως υποχρεώσεως στο πλαίσιο της διαδικασίας αντιντάμπινγκ όσον αφορά τις εισαγωγές χειροποίητων νημάτων από ορισμένες συνθετικές υφαντικές ίνες καταγωγής Τουρκίας και την περάτωση της διαδικασίας  (84/131/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 10,  Μετά από διαβουλεύσεις στο πλαίσιο της Συμβουλευτικής Επιτροπής, όπως προβλέπεται από τον εν λόγω κανονισμό,  Εκτιμώντας ότι:  Α. Διαδικασία  (1) Η Επιτροπή έλαβε τον Νοέμβριο του 1982 αίτηση, που είχε υποβάλει η Επιτροπή των Κλωστοϋφαντουργικών Βιομηχανιών της ΕΟΚ (Interlaine), εξ ονόματος 84 κοινοτικών παραγωγών που αντιπροσωπεύουν σχεδόν το σύνολο της κοινοτικής παραγωγής στον τομέα αυτό. Η αίτηση περιείχε αποδεικτικά στοιχεία σχετικά με την ύπαρξη πρακτικών ντάμπινγκ και με τη ζημία που αυτές προκάλεσαν, τα οποία κρίθηκαν επαρκή, ώστε να αιτιολογείται η έναρξη της σχετικής διαδικασίας. Για τους προαναφερόμενους λόγους, η Επιτροπή γνωστοποίησε, με ανακοίνωση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων (3), την έναρξη διαδικασίας αντιντάμπινγκ, όσον αφορά τις εισαγωγές στην Κοινότητα χειροποίητων νημάτων από ορισμένες συνθετικές υφαντικές ίνες, που υπάγονται στις διακρίσεις 56.05 ex Α και 56.06 ex Α του Κοινού Δασμολογίου και αντιστοιχούν στους κώδικες NIMEXE ex 56.05-21, 23, 25, 28, 32, 34 και 36 και ex 56.06-11 και 15, καταγωγής Τουρκίας, και άρχισε έρευνα.  (2) Η Επιτροπή ενημέρωσε επίσημα τους προφανώς ενδιαφερόμενους εξαγωγείς και εισαγωγείς, καθώς και τους εκπροσώπους της χώρας εξαγωγής και τους αιτούντες και έδωσε στα άμεσα ενδιαφερόμενα μέρη τη δυνατότητα να γνωστοποιήσουν εγγράφως τις απόψεις τους και να ζητήσουν ακρόαση.  (3) Οι παραγωγοί που κατέθεσαν την αίτηση, οι γνωστοί εξαγωγείς και ορισμένοι εισαγωγείς εξέθεσαν εγγράφως τις απόψεις τους, ενώ ένας εξαγωγέας και οι μεγάλοι εισαγωγείς, που τους εκπροσωπούσε ο σύνδεσμός τους, υπέβαλαν αίτηση ακρόασης, που έγινε δεκτή.  (4) Ένας εξαγωγέας ζήτησε να οργανωθεί κοινή συνάντηση με τους υπόλοιπους άμεσα ενδιαφερόμενους, ώστε να του δοθεί η δυνατότητα να παρουσιάσει τα αντεπιχειρήματά του. Η Επιτροπή ήταν πρόθυμη να δημιουργήσει τις συνθήκες για τη διοργάνωση της σχετικής συνάντησης. Ο εξαγωγέας όμως, που είχε υποβάλει την αίτηση, παραιτήθηκε, τελικά, από τη δυνατότητα να εκμεταλλευτεί την ευκαιρία που του παρεχόταν υπό τους όρους που έθετε η άλλη πλευρά.  (5) Η Επιτροπή συγκέντρωσε όλες τις πληροφορίες, που έκρινε αναγκαίες στο πλαίσιο μιας πρώτης διερεύνησης των περιστατικών, τις έλεγξε και διεξήγαγε επιτόπιες έρευνες στις εγκαταστάσεις των ακόλουθων εταιρειών:  Παραγωγοί της ΕΟΚ:  - Filature de l'Espierres SA, Βέλγιο,  - Kammgarnspinnerei Wilhelmshaven AG, Ομοσπονδιακή Δημοκρατία της Γερμανίας,  - Schoeller Eitorf AG, Ομοσπονδιακή Δημοκρατία της Γερμανίας,  - Ets. Caullier & Delaoutre, Γαλλία,  - Ets. Carlos Lecoutre & Fils, Γαλλία,  - Hayfield Textiles Ltd, Ηνωμένο Βασίλειο,  - Sirdar Ltd, Ηνωμένο Βασίλειο,  - NV Koninklijke D. S. van Schuppens en Zn, Κάτω Χώρες,  - Leidsche Wolspinnerij NV, Κάτω Χώρες.  Εξαγωγείς και παραγωγοί σε τρίτες χώρες:  - AK-PA Tekstil Ihracat Pazarlama AS, ως εταιρεία εξαγωγής, για λογαριασμό των εταιρειών:  - AK-SU Iplik Dokuma ve Boya Apre Fabrikalari TAS,  - AK-AL Tekstil Sanayii AS,  - Emboey-Yuentas , Birles , ik Kamgarn ve Straygarn Iplik Imalciligi AS,  - OMPA Tekstil Pazarlama ve Ihracat AS, ως εταιρεία εξαγωγής, για λογαριασμό της ORMO Yuen Iplik Sanayii ve Ticaret AS,  όλες με έδρα την Κωνσταντινούπολη, Τουρκία.  Εισαγωγείς ή αντιπρόσωποι στην ΕΟΚ:  - Rump & Sohn GmbH & Co., Ομοσπονδιακή Δημοκρατία της Γερμανίας,  - W. Harbeck, Ομοσπονδιακή Δημοκρατία της Γερμανίας,  - J. Newton Burton Ltd, Ηνωμένο Βασίλειο.  (6) Η Επιτροπή ζήτησε και έλαβε εγγράφως λεπτομερή στοιχεία από τους αιτούντες παραγωγούς της Κοινότητας, τους γνωστούς εξαγωγείς και ορισμένους εισαγωγείς και έλεγξε τις πληροφορίες αυτές, στο βαθμό που αυτό κρίθηκε απαραίτητο.  Η έρευνα, σχετικά με την πρακτική ντάμπινγκ, αφορούσε τη χρονική περίοδο Ιανουαρίου-Δεκεμβρίου του 1982.  Β. Κανονική αξία  Πωλήσεις στο πλαίσιο των κανονικών εμπορικών συναλλαγών της εγχώριας αγοράς  (7) Η κανονική τιμή ορίστηκε προσωρινά, με βάση τους σταθμισμένους μέσους όρους των εγχώριων τιμών των παραγωγών εκείνων που πραγματοποίησαν εξαγωγές προς την Κοινότητα.  Γ. Τιμή εξαγωγής  (8) Οι τιμές εξαγωγής εξακριβώθηκαν, με μία μόνο εξαίρεση, με βάση τις πραγματικές καταβληθείσες ή καταβλητέες τιμές των εμπορευμάτων που πωλήθηκαν με σκοπό την εξαγωγή τους στην Κοινότητα.  (9) Ένας εξαγωγέας έδωσε, για τα εμπορεύματα που παραδίνονται στην Κοινότητα, τιμολόγια τα οποία χρέωσε σε βάρος μιας παρεμβαλλόμενης εταιρείας σε μια τρίτη χώρα. Οι τιμές εξαγωγής που χρεώνονταν στα τιμολόγια, σε βάρος της εν λόγω εταιρείας, δεν είναι δυνατόν να θεωρηθεί ότι επιτεύχθηκαν κατά τις κανονικές εμπορικές συναλλαγές. Η Επιτροπή χρησιμοποίησε ως βάση για τον υπολογισμό των τιμών εξαγωγής, στην περίπτωση του εν λόγω εξαγωγέα, τις τιμές που ίσχυσαν για την πρώτη μεταπώληση του εισαχθέντος προϊόντος σε έναν ανεξάρτητο αγοραστή της Κοινότητας. Οι τιμές αυτές διορθώθηκαν ώστε να ληφθούν υπόψη όλα τα έξοδα που προέκυψαν στο διάστημα μεταξύ της εισαγωγής και της μεταπώλησης.  Δ. Σύγκριση  (10) Η Επιτροπή έλαβε υπόψη της, στο βαθμό που αυτό κρίθηκε σκόπιμο, κατά τη σύγκριση της κανονικής τιμής με τις τιμές εξαγωγής, τις διαφορές που επηρέασαν τις δυνατότητες σύγκρισης του επιπέδου των τιμών, στο βαθμό που οι διαφορές αυτές δεν ήταν δυνατόν να αποδειχθούν βάσιμες· στο σημείο αυτό οι διαφορές αφορούσαν, κατά κύριο λόγο, την απαλλαγή από τις εισαγωγικές εισφορές και από τον εγχώριο ΦΚΕ των πρώτων υλών που προορίζονταν για την παραγωγή των εξαγόμενων χειροποίητων νημάτων, καθώς και την εξοικονόμηση εξόδων, σε περίπτωση παραγγελίας μεγαλύτερων παρτίδων εμπορευμάτων με προορισμό την εξαγωγή.  Είχαν, εξάλλου, ζητηθεί και ορισμένες άλλες διορθωτικές αλλαγές, ιδίως όσον αφορούσε το πάχος των νημάτων, τους όρους πληρωμής και τη διόρθωση της αξίας των επισφαλών αξιώσεων. Επειδή όμως τα τιμολόγια που παρουσιάστηκαν δεν επαρκούσαν, για να θεμελιώσουν σαφώς την πραγματική επιρροή των σχετικών διαφορών πάνω στις τιμές, σε άμεση σχέση με τις εν λόγω πωλήσεις, η Επιτροπή δεν προχώρησε σε καμιά διόρθωση και όλες οι συγκρίσεις έγιναν με βάση το στάδιο της παράδοσης στο εργοστάσιο.  Ε. Περιθώριο ντάμπινγκ  (11) Η προαναφερθείσα προσωρινή διερεύνηση των περιστατικών οδήγησε στο συμπέρασμα ότι στην περίπτωση της AK-PA Tekstil Ihracat Pazarlama AS, ως εξαγωγέα, για λογαριασμό των  - AK-SU Iplik Dokuma ve Boya Apre Fabrikalari TAS,  - AK-AL Tekstil Sanayii AS,  - Emboey-Yuentas , Birles , ik Kamgarn ve Straygarn Iplik Imalciligi AS,  όλων με έδρα την Κωνσταντινούπολη, Τουρκία, διαπιστώνεται η ύπαρξη πρακτικής ντάμπινγκ και, στη συγκεκριμένη αυτή περίπτωση, το περιθώριο ντάμπινγκ ισούται με το ποσό κατά το οποίο η τιμή, κατά την εξαγωγή του προϊόντος προς την Κοινότητα, παραμένει κατώτερη από τη διαπιστωθείσα κανονική αξία · για τα προαναφερθέντα προϊόντα προκύπτει για τον ενδιαφερόμενο εξαγωγέα σταθμισμένο μέσο περιθώριο ντάμπινγκ ύψους 17,8 %.  Στην περίπτωση της Haskoey Yuen Iplik Fabrikasi AS, με έδρα την Κωνσταντινούπολη, Τουρκία, διαπιστώθηκε μέσο σταθμισμένο περιθώριο ντάμπινγκ ύψους 0,9 %, ενώ στην περίπτωση των υπόλοιπων ενδιαφερόμενων εξαγωγέων, και αναλυτικότερα όσον αφορά την  - OMPA Tekstil Pazarlama ve Ihracat AS, ως εξαγωγέα, για λογαριασμό της ORMO Yuen Iplik Sanayzii ve Ticaret AS,  και την  - EDPA Tekstil Pazarlama Ticaret ve Sanayii AS, ως εξαγωγέα, για λογαριασμό της Sa £ gmal Iplik ve Dokuma Sanayii,  όλων με έδρα την Κωνσταντινούπολη, Τουρκία, δεν διαπιστώθηκε η ύπαρξη πρακτικής ντάμπινγκ. ΣΤ. Ζημία  (12) Όσον αφορά τη ζημία που προκάλεσαν οι εν λόγω εισαγωγές, από τα αποδεικτικά στοιχεία που κατατέθηκαν στην Επιτροπή προκύπτει ότι οι εισαγωγές των προαναφερόμενων προϊόντων από την Τουρκία προς την Κοινότητα αυξήθηκαν απότομα, από 334 000 χιλιόγραμμα το 1980 και 201 000 χιλιόγραμμα το 1981, σε 1 184 000 χιλιόγραμμα το 1982, και ότι το μερίδιο της αγοράς που τους αναλογεί στην Ομοσπονδιακή Δημοκρατία της Γερμανίας, την αγορά που επηρεάστηκε εντονότερα από όλες, κατά το ίδιο χρονικό διάστημα, ανήλθε από 0,3 % σε 6,1 %. Στο σημείο αυτό ιδιαίτερη βαρύτητα έχει το γεγονός ότι η αγορά συνθετικών χειροποίητων νημάτων της Κοινότητας περιλαμβάνει ευρύ φάσμα νημάτων με το σήμα κάποιας εταιρείας και νημάτων που διακινούνται χωρίς εμπορικό σήμα, για τα οποία η διακύμανση των τιμών είναι μεγάλη, και ότι η απότομη διείσδυση των τουρκικών νημάτων έγινε σχεδόν αποκλειστικά στον ιδιαίτερα ευαίσθητο τομέα των τιμών για τα τυποποιημένα νήματα των παραγωγών που δεν χρησιμοποιούν εμπορικά σήματα. Στον τομέα αυτό το μερίδιο των τουρκικών προϊόντων στην Ομοσπονδιακή Δημοκρατία της Γερμανίας ανήλθε το 1982, από σχεδόν μηδέν, σε ποσοστό ανώτερο του 20 %, στοιχείο που οφείλεται αποκλειστικά στις εισαγωγές που πραγματοποίησε, σε τιμές ντάμπινγκ, η AK-PA Tekstil Ihracat Pazarlama AS, οι οποίες συγκεντρώθηκαν στην αγορά αυτή, που αποτελεί επίσης και σημαντικό χώρο διάθεσης των προϊόντων τους για άλλους κοινοτικούς παραγωγούς.  (13) Συγκρινόμενες με τις τιμές για τα φθηνά νήματα των προϊόντων χωρίς εμπορικό σήμα, οι τιμές μεταπώλησης των τουρκικών εισαγωγών ήταν έως και 15 % φθηνότερες από τις τιμές των κοινοτικών παραγωγών κατά το χρονικό διάστημα της έρευνας και παρέμειναν χαμηλότερες από το επίπεδο των τιμών που θα ήταν αναγκαίο για να δοθεί στους κοινοτικούς παραγωγούς η δυνατότητα να καλύπτουν τα έξοδά τους και να επιτυγχάνουν κάποιο εύλογο κέρδος.  (14) Οι επιπτώσεις για τους ενδιαφερόμενους βιομηχανικούς κλάδους της Κοινότητας, και ιδίως για τις επιχειρήσεις εκείνες που παράγουν μεγάλο μέρος των τυποποιημένων προϊόντων χωρίς εμπορικό σήμα, αντικατοπτρίστηκαν ιδίως στη μείωση της παραγωγής, στις απώλειες των πωλήσεων και μεριδίων της αγοράς, καθώς και στην αισθητή πτώση των τιμών, σε συνδυασμό με σημαντικότατη μείωση των καθαρών εσόδων ή με αυξανόμενες ζημίες.  (15) Η Επιτροπή ερεύνησε αν η ζημία προκλήθηκε από άλλους παράγοντες, όπως για παράδειγμα η ποσότητα και οι τιμές εισαγωγών που δεν ήταν αντικείμενο πρακτικών ντάμπινγκ ή οι μεταβολές της ζήτησης· κατά την έρευνα διαπιστώθηκε ότι οι εισαγωγές από όλες μαζί τις υπόλοιπες χώρες κυμάνθηκαν, κατά την περίοδο από το 1980 έως το 1982, μεταξύ 2 344 000 χιλιογράμμων και 2 644 000 χιλιογράμμων και το μερίδιό τους της αγοράς, σ' αυτό το χρονικό διάστημα, αυξήθηκε ελαφρά από 6,2 % σε 6,8 %, ενώ ο μέσος όρος των εισαγωγών των περισσότερων άλλων προμηθευτριών χωρών, που προμήθευαν αξιόλογες ποσότητες, ήταν αισθητά υψηλότερος από τους αντίστοιχους μέσους όρους των τουρκικών εισαγωγών. Η κατανάλωση συνθετικών χειροποίητων νημάτων στην Κοινότητα ελαττώθηκε από το 1981 έως το 1982 κατά 2,6 %, ενώ στο ίδιο χρονικό διάστημα, που οι εισαγωγές από την Τουρκία σημείωσαν μαζικά άνοδο, η παραγωγή μειώθηκε κατά 8,1 %.  (16) Όλοι αυτοί οι παράγοντες, και ιδίως η απότομη άνοδος των εισαγωγών και η προσφορά χαμηλότερων τιμών, που έγιναν ιδιαίτερα αισθητοί σε μια περίοδο που ο οικονομικός αυτός κλάδος της Κοινότητας αντιμετωπίζει σημαντικές δυσχέρειες, οδήγησαν την Επιτροπή στη διαπίστωση ότι οι επιπτώσεις της εισαγωγής χειροποίητων νημάτων από ορισμένες συνθετικές υφαντικές ίνες, που κατάγονται από την Τουρκία και αποτελούν αντικείμενο πρακτικών ντάμπινγκ, πρέπει να θεωρούνται, μόνες τους, σημαντική αιτία ζημίας για τον ενδιαφερόμενο οικονομικό κλάδο της Κοινότητας.  Ζ. Κοινοτικά συμφέροντα  (17) Οι μεγάλοι εισαγωγείς και μεταπωλητές της Κοινότητας ισχυρίστηκαν ότι η επιβολή μέτρων άμυνας δεν ευνοεί τα συμφέροντα της Κοινότητας, επειδή με τον τρόπο αυτό θα περιοριστεί δυσανάλογα ο ανταγωνισμός στην αγορά χειροποίητων νημάτων. Η Επιτροπή είναι πεισμένη ότι οι παραγωγοί της Κοινότητας αντιμετωπίζουν έντονο αμοιβαίο ανταγωνισμό, ιδίως στον τομέα των τυποποιημένων νημάτων χωρίς σήμα, και οι εισαγωγές που πραγματοποιήθηκαν με συνθήκες ντάμπινγκ συμπίεσαν ακόμη το ήδη σχετικά χαμηλό επίπεδο τιμών στον εν λόγω τομέα.  Η Επιτροπή θεωρεί, για τους προαναφερόμενους λόγους, ότι με τη σχετική ανύψωση των τιμών των τουρκικών εισαγωγών, που γίνονται με συνθήκες ντάμπινγκ, θα αποκατασταθούν και πάλι οι συνθήκες θεμιτού ανταγωνισμού για τους παραγωγούς της Κοινότητας και ότι, για το λόγο αυτό, το συμφέρον της Κοινότητας απαιτεί να θεσπιστούν μέτρα άμυνας σε συνδυασμό με τις εξαγωγές χειροποίητων νημάτων από συνθετικές υφαντικές ίνες, που πραγματοποιεί η AK-PA Tekstil Ihracat Pazarlama AS, Κωνσταντινούπολη, Τουρκία, προς την Κοινότητα. Επειδή το περιθώριο ντάμπινγκ, που διαπιστώθηκε στην περίπτωση της Haskoy Yuen Iplik Fabrikasi AS, είναι ελάχιστο και οι ποσότητες που εξάγονται προς την Κοινότητα δεν έχουν ιδιαίτερο βάρος και επειδή στην περίπτωση των εξαγωγών των OMPA Tekstil Pazarlama ve Ihracat AS και EDPA Tekstil Pazarlama Ticaret ve Sanayii AS, με έδρα τους όλες την Κωνσταντινούπολη, Τουρκία, δεν διαπιστώθηκε η ύπαρξη πρακτικών ντάμπινγκ, δεν είναι αναγκαία οποιαδήποτε παρέμβαση και η διαδικασία κατά των εν λόγω εξαγωγέων είναι δυνατόν να περατωθεί χωρίς να ληφθούν αντισταθμιστικά μέτρα. Η. Υποχρεώσεις  (18) Οι ενδιαφερόμενοι εξαγωγείς ενημερώθηκαν σχετικά με τα σπουδαιότερα συμπεράσματα της αρχικής διερεύνησης των περιστατικών και εξέφρασαν τις απόψεις τους. Στη συνέχεια της διαδικασίας, οι ενδιαφερόμενοι τούρκοι εξαγωγείς προσέφεραν την ανάληψη υποχρεώσεως, από την πλευρά τους, σε σχέση με τις εξαγωγές χειροποίητων νημάτων από ορισμένες συνθετικές ίνες προς την Κοινότητα.  (19) Η προσφερόμενη υποχρέωση θα έχει ως συνέπεια την ανύψωση των τιμών, κατά τις εξαγωγές προς την Κοινότητα, στο επίπεδο που είναι αναγκαίο για την εξάλειψη της ζημίας· οι σχετικές αυξήσεις των τιμών δεν υπερβαίνουν, σε καμιά περίπτωση, το περιθώριο ντάμπινγκ που διαπιστώθηκε κατά τη σχετική έρευνα.  (20) Υπό τις περιστάσεις αυτές, η προσφερόμενη ανάληψη υποχρεώσεως κρίνεται αποδεκτή και η διαδικασία είναι, επομένως, δυνατόν να περατωθεί χωρίς την επιβολή δασμών αντιντάμπινγκ.  (21) Η Συμβουλευτική Επιτροπή δεν διατύπωσε αντιρρήσεις,  ΑΠΟΦΑΣΙΖΕΙ:  Άρθρο 1  Η Επιτροπή αποδέχεται την υποχρέωση που έχει προσφερθεί να αναλάβει η AK-PA Tekstil Ihracat Pazarlama AS ως εξαγωγέας, για λογαριασμό των AK-SU Iplik ve Dokuma ve Boya Apre Fabrikalari TAS, AK-AL Tekstil Sanayii AS και Emboey-Yuentas , Birles , ik Kamgarn ve Straygarn Iplik Imalciligi AS, όλες με έδρα την Κωνσταντινούπολη, Τουρκία, στο πλαίσιο της διαδικασίας αντιντάμπινγκ σχετικά με τις εισαγωγές χειροποίητων νημάτων από ορισμένες συνθετικές υφαντικές ίνες, που υπάγονται στις διακρίσεις 56.05 ex Α και 56.06 ex Α του Κοινού Δασμολογίου και αντιστοιχούν στους κώδικες NIMEXE ex 56.05-21, 23, 25, 28, 32, 34 και 36, και ex 56.06-11 και 15, καταγωγής Τουρκίας.  Άρθρο 2  Περατώνεται η διαδικασία αντιντάμπινγκ σχετικά με τις εισαγωγές χειροποίητων νημάτων από ορισμένες συνθετικές υφαντικές ίνες, καταγωγής Τουρκίας.  Βρυξέλλες, 5 Μαρτίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. C 102 της 15. 4. 1983, σ. 2.


Avis juridique important

|

31987D0070

87/70/ΕΟΚ: Απόφαση της Επιτροπής της 7ης Ιανουαρίου 1987 για τη σύσταση Συμβουλευτικής Επιτροπής Σιτηρών

Επίσημη Εφημερίδα αριθ. L 045 της 14/02/1987 σ. 0001 - 0003 Φινλανδική ειδική έκδοση: Κεφάλαιο 3 τόμος 22 σ. 0137  Σουηδική ειδική έκδοση: Κεφάλαιο 3 τόμος 22 σ. 0137

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Σιτηρών ( 87/70/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας :  ότι, με την απόφαση της Επιτροπής της 18ης Ιουλίου 1962^(1 ), όπως τροποποιήθηκε τελευταία από την απόφαση 83/77/ΕΟΚ^(2 ), δημιουργήθηκε Συμβουλευτική Επιτροπή Σιτηρών  ότι, λόγω της προσχώρησης νέων κρατών μελών στην Κοινότητα, είναι αναγκαίο να αυξηθεί και να κατανεμηθεί ο αριθμός των εδρών  ότι πρέπει επίσης να προσαρμοσθεί η διαδικασία αντικατάστασης των μελών  ότι οι διατάξεις σχετικά με τη Συμβουλευτική Επιτροπή Σιτηρών έχουν υποστεί πολλές τροποποιήσεις και ότι για το λόγο αυτό είναι δύσκολη η εφαρμογή τους  ότι πρέπει συνεπώς να κωδικοποιηθούν  ότι η Επιτροπή πρέπει να συλλέξει τις γνώμες των επαγγελματικών κύκλων και των καταναλωτών σχετικά με τα προβλήματα που προκύπτουν από τη λειτουργία της κοινής οργάνωσης των αγορών στον τομέα των σιτηρών  ότι όλα τα επαγγέλματα που έχουν άμεσο ενδιαφέρον από την εφαρμογή αυτής της κοινής οργάνωσης αγορών καθώς και οι καταναλωτές πρέπει να συμμετέχουν στη σύνταξη των γνωμοδοτήσεων που ζητά η Επιτροπή  ότι οι ενδιαφερόμενες επαγγελματικές ενώσεις καθώς και οι ομάδες καταναλωτών των κρατών μελών έχουν συστήσει οργανώσεις σε κοινοτικό επίπεδο που μπορούν να εκπροσωπήσουν τους αντίστοιχους κύκλους όλων των κρατών μελών,  ( 3 ) ΕΕ αριθ . 72 της 8.^8.^1962, σ . 2026/62 .  ( 4 ) ΕΕ αριθ . L 51 της 24.^2.^1983, σ . 34 .  ΑΠΟΦΑΣΙΖΕΙ :    ίΑρθρο 1 1 .  Συνιστάται, στο πλαίσιο της Επιτροπής, Συμβουλευτική Επιτροπή Σιτηρών, καλούμενη στο εξής "επιτροπή ".  2 .  Η επιτροπή αποτελείται από αντιπροσώπους των ακολούθων οικονομικών κατηγοριών : παραγωγών γεωργικών προϊόντων, γεωργικών συνεταιρισμών, γεωργικών βιομηχανιών, βιομηχανιών ειδών διατροφής, εμπόρων γεωργικών προϊόντων και ειδών διατροφής, εργαζομένων  στον τομέα της γεωργίας και των ειδών διατροφής καθώς και των καταναλωτών .  ίΑρθρο 2 1 .  Η επιτροπή δύναται να συμβουλεύεται την Επιτροπή για όλα τα προβλήματα τα σχετικά με την εφαρμογή των κανονισμών περί κοινής οργανώσεως αγοράς στον τομέα των δημητριακών, και ιδίως για τα μέτρα τα οποία αυτή οφείλει να λαμβάνει στα πλαίσια  των κανονισμών αυτών .  2 .  Ο πρόεδρος της επιτροπής δύναται να υποδεικνύει στην Επιτροπή τη σκοπιμότητα να συμβουλεύεται την επιτροπή για θέματα αρμοδιότητας της τελευταίας, για τα οποία δεν της ζητήθηκε σχετική γνώμη . Αυτό γίνεται ιδίως κατόπιν αιτήσεως μιας από τις  αντιπροσωπευόμενες οικονομικές κατηγορίες .  ίΑρθρο 3 1 .  Η επιτροπή περιλαμβάνει 54 μέλη .  2 .  Οι έδρες κατανέμονται ως εξής :  - 27 στους παραγωγούς και στους γεωργικούς συνεταιρισμούς του τομέα,  - 8 στις βιομηχανίες μεταποίησης γεωργικών προϊόντων και ειδών διατροφής, δηλαδή :  - 1 στους μύλους που αλέθουν σίτο και αραβόσιτο,  - 1 στη βιομηχανία παραγωγής σιμιγδαλιού,  - 1 στη βιομηχανία παραγωγής βύνης,  - 1 στη ζυθοποιία,  - 1 στις βιομηχανίες αμυλωδών προϊόντων,  - 1 στις βιομηχανίες ζωοτροφών,  - 2 στις άλλες βιομηχανίες ειδών διατροφής που χρησιμοποιούν σιτηρά,  - 7 στους εμπόρους σιτηρών, από τις οποίες 1 στους αποθεματοποιούντες σιτηρά,  - 6 στους εργαζόμενους στο γεωργικό τομέα και στον τομέα της διατροφής,  - 6 στους καταναλωτές .  ίΑρθρο 4 1 .  Τα μέλη της επιτροπής διορίζονται από την Επιτροπή κατόπιν προτάσεως των επαγγελματικών οργανώσεων που συγκροτούνται σε κοινοτικό επίπεδο από τις πλέον αντιπροσωπευτικές οικονομικές κατηγορίες, οι οποίες αναφέρονται στο άρθρο 1 παράγραφος 2  και των οποίων οι δραστηριότητες εμπίπτουν στα πλαίσια της κοινής οργανώσεως αγοράς των δημητριακών . Εντούτοις οι αντιπρόσωποι των καταναλωτών διορίζονται κατόπιν προτάσεως της Συμβουλευτικής Επιτροπής Καταναλωτών .  Για κάθε έδρα που πρόκειται να πληρωθεί οι οργανώσεις προτείνουν δύο υποψηφίους διαφορετικής ιθαγένειας .  2 .  Η θητεία του μέλους της επιτροπής διαρκεί τρία έτη . Είναι ανανεώσιμη . Για τις προσφερόμενες υπηρεσίες δεν χορηγείται αμοιβή .  Μετά τη λήξη της περιόδου των τριών ετών τα μέλη της επιτροπής παραμένουν στην υπηρεσία μέχρις ότου αντικατασταθούν ή ανανεωθεί η θητεία τους .  Σε περίπτωση παραίτησης, θανάτου, ή εφόσον ο οργανισμός που υπέβαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου 1 .  3 .  Ο κατάλογος των μελών δημοσιεύεται από την επιτροπή στην Επίσημη Εφημερίδα των Ευρωπαϊκών Κοινοτήτων, για πληροφοριακούς σκοπούς .  ίΑρθρο 5 1 .  Η συμβουλευτική επιτροπή αφού συμβουλευτεί την Επιτροπή, εκλέγει πρόεδρο για χρονικό διάστημα τριών ετών .  Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμβάνει προσωρινά την άσκηση της προεδρίας .  2 .  Η επιτροπή εκλέγει δύο αντιπροέδρους για χρονικό διάστημα τριών ετών .  Οι αντιπρόεδροι εκλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος .  Η εκλογή διενεργείται σύμφωνα με τη διαδικασία που προβλέπεται στην παράγραφο. 1 .  Η επιτροπή μπορεί, σύμφωνα με την ίδια διαδικασία, να προσθέτει και άλλα μέλη στο προεδρείο . Στην περίπτωση αυτή, το προεδρείο περιλαμβάνει εκτός από τον πρόεδρο  έναν, κατ' ανώτατο όριο, αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής ή του τμήματος .  Το προεδρείο προπαρασκευάζει και οργανώνει τις εργασίες της επιτροπής .  ίΑρθρο 6 1 .  Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, οι αντικαταστάτες τους, καθώς και τα καλούμενα πρόσωπα σύμφωνα με τις παραγράφους 3 και 4 .  2 .  Αν ένα μέλος κωλύεται, η οργάνωση ή οι οργανώσεις στις οποίες έχει αποδοθεί μία έδρα, μπορούν να διορίσουν έναν αντικαταστάτη ο οποίος επιλέγεται από κατάλογο ονομάτων που καταρτίζεται με κοινή συμφωνία μεταξύ της Επιτροπής και της ή των εν λόγω  οργανώσεων . Ο κατάλογος αυτός περιλαμβάνει αριθμό ονομάτων ο οποίος αντιστοιχεί στο ήμισυ του συνολικού αριθμού των μελών που αντιπροσωπεύουν την ή τις εν λόγω οργανώσεις . Ο αριθμός αυτός είναι τουλάχιστον 1 και το πολύ 12 .  Σε περίπτωση διορισμού ενός αντικαταστάτη, η γραμματεία της επιτροπής ενημερώνεται τουλάχιστον επτά ημέρες πριν από τη συνεδρίαση .  3 .  Μετά από αίτηση μιας οργανώσεως στην οποία έχουν αποδοθεί μία ή περισσότερες έδρες, ο πρόεδρος μπορεί να καλέσει, σε συμφωνία με τις υπηρεσίες της Επιτροπής, το γενικό της γραμματέα ή ένα μέλος της γραμματείας να παρευρεθεί ως παρατηρητής στις  συνεδριάσεις της επιτροπής .  Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζεται από τον ίδιο .  Οι παρατηρητές δεν έχουν δικαίωμα να λαμβάνουν το λόγο . Ωστόσο ο πρόεδρος μπορεί, σε συμφωνία με τις υπηρεσίες της Επιτροπής, να τους καλέσει να παρέμβουν στη συζήτηση .  4 .  Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης είναι ιδιαίτερα τεχνικού χαρακτήρα, πέρα από το συνηθισμένο πλαίσιο των εργασιών της επιτροπής, ο πρόεδρος, σε συμφωνία  με τις υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις εργασίες της επιτροπής .  Η Επιτροπή μπορεί, με δική της πρωτοβουλία, να καλέσει κάθε πρόσωπο που έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της επιτροπής ως εμπειρογνώμονας .  Ωστόσο, οι εμπειρογνώμονες συμμετέχουν στις συσκέψεις μόνο για το θέμα που δικαιολόγησε την παρουσία τους .  ίΑρθρο 7 Η επιτροπή μπορεί, με τη σύμφωνη γνώμη των υπηρεσιών της Επιτροπής, να συστήσει ομάδες εργασίας για να διευκολύνουν τις εργασίες της .  ίΑρθρο 8 1 .  Η επιτροπή συνέρχεται στην έδρα της Επιτροπής, συγκαλούμενη υπ' αυτής . Το προεδρείο συνέρχεται συγκαλούμενο από τον πρόεδρό του με τη σύμφωνη γνώμη της Επιτροπής .  2 .  Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής, του προεδρείου και των ομάδων εργασίας .  3 .  Η γραμματεία της επιτροπής, του προεδρείου και των ομάδων εργασίας εξασφαλίζεται από τις υπηρεσίες της Επιτροπής .  ίΑρθρο 9 Οι συσκέψεις της επιτροπής αφορούν θέματα για τα οποία έχει ζητήσει μια γνώμη η Επιτροπή. Δεν ακολουθεί ψηφοφορία .  Η Επιτροπή δύναται, όταν ζητεί τη γνώμη της επιτροπής, να ορίζει προθεσμία εντός της οποίας πρέπει να δοθεί η γνώμη .  Οι διατυπωθείσες απόψεις των οικονομικών κατηγοριών που αντιπροσωπεύονται, αναγράφονται στα πρακτικά τα οποία υποβάλλονται στην Επιτροπή .  Σε περίπτωση που η ζητηθείσα γνώμη παρέχεται ομόφωνα από την επιτροπή, η τελευταία διατυπώνει κοινά συμπεράσματα τα οποία επισυνάπτονται στα πρακτικά .  Τα αποτελέσματα των συσκέψεων ανακοινώνονται από την Επιτροπή στο Συμβούλιο ή στις επιτροπές διαχειρίσεως, κατόπιν αιτήσεως των τελευταίων .  ίΑρθρο 10 Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να μη μεταδίδουν τις πληροφορίες οι οποίες περιήλθαν στη γνώση τους κατά τη διάρκεια των εργασιών της επιτροπής ή των ομάδων εργασίας, όταν η  Επιτροπή τους ενημερώνει για τον εμπιστευτικό χαρακτήρα της γνώμης που ζητείται ή του ζητήματος που τίθεται .  Σ' αυτή την περίπτωση, μόνο τα μέλη της επιτροπής και οι αντιπρόσωποι των υπηρεσιών της Επιτροπής παρίστανται στις συνεδριάσεις .  ίΑρθρο 11 Η απόφαση της Επιτροπής της 18ης Ιουλίου 1962 καταργείται .  ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 .   Βρυξέλλες, 7 Ιανουαρίου 1987 .  Για την Επιτροπή Frans ANDRIESSEN Αντιπρόεδρος ΕWΓ:Λ111ΘΜΒΓ00.95 ΦΦ:^1ΘΓΡ;   ΣΕΤΘΠ:^01;   Η ηε:^1322^μμ;   230^Υειλεν;   10510^Υειψηεν;  Βεδιενερ : ΦΡΣΤ   Πρ.:^Ψ;  Κθνδε :^................................


Avis juridique important

|

31983D0634

83/634/ΕΟΚ: Απόφαση του Συμβουλίου της 12ης Δεκεμβρίου 1983 για την τροποποίηση της απόφασης 82/402/ΕΟΚ για τη θέσπιση ερευνητικού και αναπτυξιακού προγράμματος (1982—1985) στον τομέα των πρώτων υλών

Επίσημη Εφημερίδα αριθ. L 357 της 21/12/1983 σ. 0033 - 0036

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 12ης Δεκεμβρίου 1983  για την τροποποίηση της απόφασης 82/402/ΕΟΚ για τη θέσπιση ερευνητικού και αναπτυξιακού προγράμματος (1982-1985) στον τομέα των πρώτων υλών  (83/634/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι με την απόφαση 79/968/ΕΟΚ (3), το Συμβούλιο θέσπισε, για χρονική περίοδο τεσσάρων ετών από την 1η Νοεμβρίου 1979, ένα ερευνητικό και αναπτυξιακό πρόγραμμα της Ευρωπαϊκής Οικονομικής Κοινότητας στον τομέα της ανακυκλώσεως απορριμμάτων και βιομηχανικών αποβλήτων (δευτερεύουσες πρώτες ύλες)·  ότι με την απόφαση 82/402/ΕΟΚ (4), το Συμβούλιο θέσπισε, για χρονική περίοδο τεσσάρων ετών από την 1η Ιανουαρίου 1982, ερευνητικό και αναπτυξιακό πρόγραμμα στον τομέα των πρώτων υλών, το οποίο περιλαμβάνει, μεταξύ άλλων, το διεξαγόμενο πρόγραμμα «Ανακύκλωση απορριμμάτων και βιομηχανικών αποβλήτων» που παρατίθεται στο τμήμα Β του παραρτήματος της εν λόγω απόφασης και το οποίο λήγει στις 31 Οκτωβρίου 1983·  ότι η παράταση του προγράμματος «Ανακύκλωση απορριμμάτων και βιομηχανικών αποβλήτων» μέχρι τις 31 Δεκεμβρίου 1985 είναι επιθυμητή για να επιτρέψει την επιτυχή έκβαση των διεξαγομένων ερευνών και ότι, για το σκοπό αυτό, θα πρέπει να συγχωνευθεί με το υποπρόγραμμα «Ανακύκλωση μη σιδηρούχων μετάλλων» του προγράμματος στον τομέα των πρώτων υλών·  ότι η Επιτροπή Επιστημονικής και Τεχνικής Έρευνας (CREST) έχει διατυπώσει γνώμη για την πρόταση της Επιτροπής,  ΑΠΟΦΑΣΙΖΕΙ:  Άρθρο 1  Η απόφαση 82/402/ΕΟΚ τροποποιείται ως εξής:  1. Στο άρθρο 3 προστίθεται το ακόλουθο σημείο:  «δ) η συμβουλευτική επιτροπή για τη διαχείριση του προγράμματος "Ανακύκλωση απορριμμάτων και βιομηχανικών αποβλήτων ", που έχει συσταθεί με την απόφαση 79/968/ΕΟΚ, συνεχίζει να ασκεί τα καθήκοντά της κατά τη διάρκεια της χρονικής περιόδου από την 1η Νοεμβρίου 1983 μέχρι τις 31 Δεκεμβρίου 1985, για τα ερευνητικά θέματα 4 έως 7 του υποπρογράμματος "Ανακύκλωση μη σιδηρούχων μετάλλων, απορριμμάτων και βιομηχανικών αποβλήτων".»  2. Στο μέρος Α του παραρτήματος:  - ο τίτλος του υποπρογράμματος «ΙΙΙ. Ανακύκλωση των μη σιδηρούχων μετάλλων», που παρατίθεται στην αρχή αυτού του μέρους, αντικαθίσταται από το «ΙΙΙ. Ανακύκλωση μη σιδηρούχων μετάλλων, απορριμμάτων και βιομηχανικών αποβλήτων»,  - το κείμενο του ανωτέρω υποπρογράμματος αντικαθίσταται από το κείμενο που προσαρτάται στην παρούσα απόφαση.  3. Το μέρος Β σημείο ΙΙ του παραρτήματος καταργείται.  Άρθρο 2  Το υπόλοιπο των πιστώσεων του προγράμματος «Ανακύκλωση απορριμμάτων και βιομηχανικών αποβλήτων» διατίθεται για τη συνέχιση των δραστηριοτήτων των ερευνητικών θεμάτων 4 έως 7 του υποπρογράμματος «Ανακύκλωση μη σιδηρούχων μετάλλων, απορριμμάτων και βιομηχανικών αποβλήτων».  Βρυξέλλες, 12 Δεκεμβρίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 272 της 11. 10. 1983, σ. 5.  (2) ΕΕ αριθ. C 342 της 19. 12. 1983, σ. 118.  (3) ΕΕ αριθ. L 293 της 20. 11. 1979, σ. 19.  (4) ΕΕ αριθ. L 174 της 21. 6. 1982, σ. 23.  ΠΑΡΑΡΤΗΜΑ  «ΙΙΙ. ΑΝΑΚΥΚΛΩΣΗ ΜΗ ΣΙΔΗΡΟΥΧΩΝ ΜΕΤΑΛΛΩΝ, ΑΠΟΡΡΙΜΜΑΤΩΝ ΚΑΙ ΒΙΟΜΗΧΑΝΙΚΩΝ ΑΠΟΒΛΗΤΩΝ  Διατίθεται ποσό 6,5 εκατομμυρίων ECU για το υποπρόγραμμα αυτό. Καλύπτει τους ακόλουθους τομείς έρευνας:  1.2.3 //   // Έμμεσες  δράσεις   // Συντονισμένες  δράσεις  //   //   //   // 1. Συλλογή και χαρακτηρισμός απορριμμάτων και καταλοίπων μη σιδηρούχων μετάλλων  // -  //  x   // 2. Φυσικές διαδικασίες για την επεξεργασία απορριμμάτων και καταλοίπων μη σιδηρούχων μετάλλων  //   //  // 2.1. Μηχανικές μέθοδοι  //   //   // - θραύση και επιλεκτικός κατατεμαχισμός  // -  //  x   // - τελειοποίηση των τεχνικών αυτών όσον αφορά την κατανάλωση ενέργειας  //  x  //  x   // 2.2. Φυσικές μέθοδοι  //   //   // - προηγμένες βαρυμετρικές μέθοδοι με τη χρήση μαγνητικών υγρών  //  x  //  x   // - προηγμένες μέθοδοι ηλεκτρονικού διαχωρισμού  //  x   //  x   // - προηγμένες μέθοδοι με τη χρήση ρευμάτων Foucault  // -  //  x   // - προηγμένες βαρυμετρικές μέθοδοι εν ξηρώ (σε υγρό υπόστρωμα)  // -  //  x   // - νέες τεχνικές επίπλευσης  // -  //  x   // 3. Μεταλλουργικές διαδικασίες για την επεξεργασία απορριμμάτων και καταλοίπων μη σιδηρούχων μετάλλων  //   //   // 3.1. Φυσικός διαχωρισμός φορτίων για πυρομεταλλουργική και υδρομεταλλουργική κατεργασία  //   //  x  // 3.2. Υδρομεταλλουργικές διαδικασίες  //   //   // 3.2.1. Διαχωρισμός με έκπλυση  // -  //  x   // 3.2.2. Καθορισμός των διαλυμάτων και λήψη μη σιδηρούχων μετάλλων από τα διαλύματα  //  x   //  x   // 3.2.3. Άμεση υδρομεταλλουργική κατεργασία των ιλύων που περιέχουν μη σιδηρούχα μέταλλα  //  x   //  x   // 3.3. Πυρομεταλλουργικές μέθοδοι υψηλής θερμοκρατίας  //   //  // 3.3.1. Προεπεξεργασία υψηλής θερμοκρασίας για το διαχωρισμό των μετάλλων από τα μη μεταλλικά συστατικά  // -  //  x   // 3.3.2. Μέθοδοι σύντηξης  // -  //  x   // 3.3.3. Μέθοδοι υψηλής θερμοκρασίας που βασίζονται στη δημιουργία αεριώδους φάσης  // -  //  x   // 3.4. Εξευγενισμός δευτερευόντων μετάλλων - ηλεκτρόλυση σε τηγμένα άλατα  //  x   //  x  1.2,3 // Οικονομικοτεχνικές μελέτες  // Μελέτες γραφείου 1.2.3 // ΑΠΟ ΤΗΝ 1η ΝΟΕΜΒΡΙΟΥ 1983  4. Διαλογή των οικιακών απορριμμάτων  //   //   // 4.1. Αξιολόγηση των σχεδίων διαλογής  // -  //  x   // 4.2. Μέθοδοι δειγματοληψίας και ανάλυσης των οικιακών απορριμμάτων  // -  //  x   // 4.3. Αξιολόγηση των κινδύνων για την υγεία  // -  //  x   // 4.4. Τεχνολογία της διαλογής των απορριμμάτων χύμα  //  x   //  x   // 4.5. Ανάκτηση υλικών  //   //   // - χαρτί  //  x   //  x   // - πλαστικές ύλες  //  x   //  x   // - μη σιδηρούχα μέταλλα  // -  //  x   // 4.6. Ανάκτηση ενέργειας  //  x   //  x   // 4.7. Νέα συστήματα συλλογής και μεταφοράς  // -  //  x  //   // Έμμεσες  δράσεις   // Συντονισμένες  δράσεις  //   // 5. Θερμική επεξεργασία των αποβλήτων   //   //  1.2,3 // 5.1. Χρησιμοποίηση καυσίμων προερχομένων από τα απόβλητα  // (βλέπε τομέα έρευνας 4.6)  1.2.3 // 5.2. Πυρόληση και αεριοποίηση  //  x   //  x   // 5.3. Ανάκτηση μετάλλων και γυαλιού από τα κατάλοιπα  // -  //  x   // 6. Ζύμωση και υδρόλυση  //   //   // 6.1. Αναερόβια αποικοδόμηση  //  x   //  x   // 6.2. Υδρόλυση υδατανθράκων  //  x   //  x   // 6.3. Λιπασματοποίηση  // -  //  x   // 7. Ανάκτηση των αποβλήτων από ελαστικό (καουτσούκ)  //   //  // 7.1. Αναγόμωση  // -  //  x   // 7.2. Μείωση των διαστάσεων  // -  //  x   // 7.3. Αναγέννηση και ανακύκλωση σκόνης ελαστικού  // -  //  x   // 7.4. Πυρόλυση  // -  //  x »


Avis juridique important

|

31989D0658

89/658/ΕΟΚ: Απόφαση του Συμβουλίου της 18ης Δεκεμβρίου 1989 για τη συνέχιση της ανάπτυξης του συστήματος HANDYNET στο πλαίσιο του προγράμματος HELIOS

Επίσημη Εφημερίδα αριθ. L 393 της 30/12/1989 σ. 0035 - 0036

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Δεκεμβρίου 1989 για τη συνέχιση της ανάπτυξης του συστήματος HANDYNET στο πλαίσιο του προγράμματος HELIOS ( 89/658/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 128 και 235,  την απόφαση 88/231/ΕΟΚ του Συμβουλίου της 18ης Απριλίου 1988 για τη θέσπιση δεύτερου κοινοτικού προγράμματος δράσης υπέρ των μειονεκτούντων ατόμων ( πρόγραμμα HELIOS ) ( 1 ), και ιδίως το άρθρο 4 παράγραφος 2 της απόφασης αυτής καθώς και τις διατάξεις που  προβλέπονται στο παράρτημά της, σημείο 2 στοιχείο δ ),  την πρόταση της Επιτροπής,  τη γνώμη του Ευρωπαϊκού Κοινοβουλίου^(2 ),  τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι το Συμβούλιο σύμφωνα με το σημείο 2 στοιχείο δ ) του παραρτήματος της απόφασης 88/231/ΕΟΚ, επανεξετάζει το σύστημα HANDYNET βάσει εκθέσεως της Επιτροπής και αποφασίζει, μετά από πρόταση της Επιτροπής, σχετικά με τις συνθήκες συνεχίσεως του συστήματος  μετά τις 31 Δεκεμβρίου 1989  ότι η Επιτροπή υπέβαλε έκθεση  ότι οι διαβουλεύσεις της Επιτροπής με τα μέλη της συμβουλευτικής επιτροπής HELIOS και της ομάδας σύνδεσης HELIOS, η σύσταση της οποίας προβλέπεται στο άρθρο 7 της απόφασης 88/231/ΕΟΚ, καθώς και ότι η συνεργασία με τους εκπροσώπους των ατόμων που  χρησιμοποιούν και παρέχουν πληροφορίες καθώς και με διεθνείς εμπειρογνώμονες, έδωσαν τη δυνατότητα να προσδιοριστεί, βάσει των μελετών και των εμπειριών των τραπεζών δεδομένων που υπάρχουν σε ορισμένα κράτη μέλη, το γενικό πλαίσιο του συστήματος  HANDYNET  ότι, σε μια πρώτη φάση συντονισμού και συνέχισης του συστήματος HANDYNET ( από τον Μάιο του 1988 έως τα τέλη του 1989 ), η Επιτροπή ολοκλήρωσε και έθεσε σε  εφαρμογή κατά προτεραιότητα, σύμφωνα με το πρόγραμμα HELIOS, την πρώτη μονάδα του συστήματος HANDYNET, την "HANDYAIDS"  ότι η δημιουργία της πρώτης μονάδας του συστήματος HANDYNET θα μπορούσε να έχει επιπτώσεις στο κοινωνικό επίπεδο, συμβάλλοντας στη βελτίωση των συνθηκών κοινωνικής ένταξης των μειονεκτούντων ατόμων, καθόσον τα τεχνικά βοηθήματα αποτελούν έναν απαραίτητο  παράγοντα για την επαγγελματική κατάρτιση και επαναπροσαρμογή, για την απασχόληση, για τη διδασκαλία και την αυτόνομη ζωή των ατόμων αυτών και ιδιαίτερα για την κινητικότητά τους και την επιστροφή στην κατοικία τους  ότι, στο οικονομικό επίπεδο, η πληροφόρηση διαδραματίζει θεμελιώδη ρόλο στην ανάπτυξη της συνοχής της ευρωπαϊκής οικονομίας στο σύνολό της  ότι η πρώτη αυτή μονάδα του συστήματος HANDYNET είναι ικανή να εξασφαλίσει τη διαφάνεια σε έναν ειδικό τομέα της  ευρωπαϊκής αγοράς, θα έχει πιθανότατα ευεργετικές επιπτώσεις για τα μειονεκτούντα άτομα όσον αφορά την ποιότητα και την τιμή των προϊόντων γεγονός που θα επιτευχθεί με την παροχή κινήτρων για την κατανάλωση, την παραγωγή και τον ανταγωνισμό,  επιτρέποντας με τον τρόπο αυτό την επίτευξη οικονομιών κλίμακας τόσο στο επίπεδο της παραγωγής όσο και της διανομής  ότι από τις επιπτώσεις της διαφάνειας στην κοινοτική αγορά θα επωφεληθούν και τα άτομα που διαχειρίζονται την κοινωνική πολιτική τα  οποία αναλαμβάνουν στο εθνικό, περιφερειακό ή τοπικό επίπεδο, ένα μεγάλο μέρος της χρηματοδότησης των τεχνικών βοηθημάτων  ότι πρέπει, επιδιώκοντας την αποτελεσματικότητα, να προσδιοριστούν οι τομείς προτεραιότητας του συστήματος HANDYNET που πρόκειται να τεθεί σε εφαρμογή κατά τα έτη 1990 και 1991  ότι επιβάλλεται συνεπώς να συμπληρωθεί η μονάδα HANDYAIDS και να είναι  έτοιμη να λειτουργήσει κατά το πρώτο εξάμηνο του 1990  ότι το απαραίτητο ποσό για την πραγματοποίηση των δραστηριοτήτων προτεραιότητας που προβλέπονται στα πλαίσια του συστήματος HANDYNET, κατά τη διάρκεια των ετών 1990 και 1991, έχει περιληφθεί στο ποσό που εκτιμάται αναγκαίο για στο σύνολο των  δραστηριοτήτων του προγράμματος HELIOS,  ΑΠΟΦΑΣΙΖΕΙ :    Άρθρο 1 Το μηχανογραφημένο σύστημα πληροφοριών της Ευρωπαϊκής Κοινότητας, σχετικά με τα προβλήματα των μειονεκτούντων ατόμων, καλούμενο HANDYNET, διατηρείται υπό καθεστώς διαβουλεύσεων με τα κράτη μέλη στα πλαίσια του προγράμματος HELIOS, και ιδίως των διατάξεων του άρθρου 6 της απόφασης 88/321/ΕΟΚ, για την περίοδο από 1ης Ιανουαρίου 1990 έως 31 Δεκεμβρίου 1991 .  Άρθρο 2 Στα πλαίσια των ορίων του ποσού που εκτιμάται αναγκαίο για το πρόγραμμα HELIOS, δίδεται προτεραιότητα στις δραστηριότητες για τη συμπλήρωση και προετοιμασία για λειτουργία της μονάδας HANDYAIDS όσον αφορά τα τεχνικά βοηθήματα που προορίζονται  για άτομα που έχουν προσβληθεί από μειονεξίες κινητικές, οπτικές, ακουστικές, πνευματικές ή επικοινωνίας .   Βρυξέλλες, 18 Δεκεμβρίου 1989 .  Για το Συμβούλιο Ο Πρόεδρος R . DUMAS  ( 1 ) ΕΕ αριθ . L 104 της 23.^4.^1988, σ. 38 . ( 2 ) ΕΕ αριθ . C 323 της 27.^12.^1989 . ( 3 ) Γνώμη που διατυπώθηκε στις 16 Νοεμβρίου 1989 ( δεν έχει ακόμα δημοσιευθεί στην Επίσημη Εφημερίδα ).


title: 2006/519/ΕΚ: Απόφαση του Συμβουλίου, της  24ης Ιουλίου 2006 , για την τροποποίηση του άρθρου 35 του προσαρτήματος 6 του κανονισμού υπηρεσιακής κατάστασης του προσωπικού της Ευρωπόλ

text:
               26.7.2006

               EL

               Επίσημη Εφημερίδα της Ευρωπαϊκής Ένωσης

               L 203/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Ιουλίου 2006
   για την τροποποίηση του άρθρου 35 του προσαρτήματος 6 του κανονισμού υπηρεσιακής κατάστασης του προσωπικού της Ευρωπόλ
   (2006/519/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό υπηρεσιακής κατάστασης του προσωπικού της Ευρωπόλ, όπως θεσπίστηκε με την πράξη του Συμβουλίου, της 3ης Δεκεμβρίου 1998 (1), και ιδίως το προσάρτημα 6 σχετικά με το καθεστώς των συντάξεων,
   Εκτιμώντας ότι η επανεξέταση του άρθρου 35 παράγραφος 2 του ιδίου προσαρτήματος 6 αποδείχθηκε περιττή και ότι η διαδικασία υπολογισμού των αναλογιστικών αξιών που προβλέπεται στο άρθρο 35 παράγραφος 1 του προσαρτήματος 6 θα πρέπει να συνεχισθεί,
   ΑΠΟΦΑΣΙΣΕ ΤΑ ΕΞΗΣ:
   Άρθρο 1
   Το άρθρο 35 παράγραφοι 2 και 3 του προσαρτήματος 6 του κανονισμού υπηρεσιακής κατάστασης του προσωπικού της Ευρωπόλ καταργείται από 1ης Ιανουαρίου 2004.
   Άρθρο 2
   Η παρούσα απόφαση αρχίζει να ισχύει την ημερομηνία έκδοσής της και δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 24 Ιουλίου 2006.

            Για το Συμβούλιο

            Ο Πρόεδρος

         K. RAJAMÄKI

      (1)  ΕΕ C 26 της 30.1.1999, σ. 23. Πράξη όπως τροποποιήθηκε τελευταία με την πράξη του Διοικητικού Συμβουλίου της Ευρωπόλ της 29ης Σεπτεμβρίου 2005 (ΕΕ C 68 της 21.3.2006, σ. 1).


Avis juridique important

|

31994D0219(01)

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ της 7ης Φεβρουαρίου 1994 σχετικά με το διορισμό ενός τακτικού και ενός αναπληρωματικού μέλους της συμβουλευτικής επιτροπής για την εκπαίδευση στον τομέα της αρχιτεκτονικής

Επίσημη Εφημερίδα αριθ. C 051 της 19/02/1994 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ της 7ης Φεβρουαρίου 1994 σχετικά με το διορισμό ενός τακτικού και ενός αναπληρωματικού μέλους της συμβουλευτικής επιτροπής για την εκπαίδευση στον τομέα της αρχιτεκτονικής (94/C 51/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την απόφαση 85/385/ΕΟΚ του Συμβουλίου της 10ης Ιουνίου 1985 για τη σύσταση συμβουλευτικής επιτροπής για την εκπαίδευση στον τομέα της αρχιτεκτονικής (1), και ιδίως τα άρθρα 3 και 4,Εκτιμώντας:ότι, με την απόφαση της 20ής Ιουνίου 1991 (2), το Συμβούλιο είχε διορίσει τον κ. James LILLIS, ως τακτικό μέλος για την περίοδο που λήγει στις 19 Ιουνίου 1994 7ότι, με την απόφαση της 9ης Σεπτεμβρίου 1991 (3), το Συμβούλιο είχε διορίσει τον κ. Ian KEATING, αναπληρωματικό μέλος για την περίοδο που λήγει στις 19 Ιουνίου 1994 7ότι η ιρλανδική κυβέρνηση υπέδειξε τον κ. Michael O'CONNELL σε αντικατάσταση του κ. James LILLIS και τον κ. Tom SHERIDAN σε αντικατάσταση του κ. Ian KEATING,ΑΠΟΦΑΣΙΖΕΙ:Άρθρο 1 Ο κ. Michael O'CONNELL διορίζεται τακτικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής σε αντικατάσταση του κ. James LILLIS και για το υπόλοιπο της θητείας του, δηλαδή μέχρι τις 19 Ιουνίου 1994.Άρθρο 2 Ο κ. Tom SHERIDAN διορίζεται αναπληρωματικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής σε αντικατάσταση του κ. Ian KEATING και για το υπόλοιπο της θητείας του, δηλαδή μέχρι τις 19 Ιουνίου 1994.Βρυξέλλες, 7 Φεβρουαρίου 1994.Για το ΣυμβούλιοΟ ΠρόεδροςΘ. ΠΑΓΚΑΛΟΣ (1) ΕΕ αριθ. L 223 της 21. 8. 1985, σ. 26.(2) ΕΕ αριθ. C 182 της 13. 7. 1991, σ. 1.(3) ΕΕ αριθ. C 245 της 20. 9. 1991, σ. 4.


Avis juridique important

|

42002D0384

Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 21ης Μαΐου 2002, για την τροποποίηση της απόφασης 2001/934/ΕΚΑΧ σχετικά με ορισμένα μέτρα που εφαρμόζονται έναντι του Καζακστάν όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ

Επίσημη Εφημερίδα αριθ. L 137 της 25/05/2002 σ. 0020 - 0021

Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίουτης 21ης Μαΐου 2002για την τροποποίηση της απόφασης 2001/934/ΕΚΑΧ σχετικά με ορισμένα μέτρα που εφαρμόζονται έναντι του Καζακστάν όσον αφορά το εμπόριο ορισμένων προϊόντων σιδήρου και χάλυβα που υπάγονται στη συνθήκη ΕΚΑΧ(2002/384/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,Σε συμφωνία με την Επιτροπή,ΑΠΟΦΑΣΙΖΟΥΝ:Άρθρο 1Η απόφαση 2001/934/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 19ης Δεκεμβρίου 2001(1), τροποποιείται ως εξής:- στο άρθρο 1, η φράση "Κατά την περίοδο από 1ης Ιανουαρίου 2002 έως 30 Ιουνίου 2002" αντικαθίσταται από τη φράση "Κατά την περίοδο από 1ης Ιανουαρίου 2002 έως 31 Δεκεμβρίου 2002",- το παράρτημα ΙΙ αντικαθίσταται από το κείμενο του παραρτήματος.Άρθρο 2Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 21 Μαΐου 2002.Ο ΠρόεδροςR. De Miguel(1) ΕΕ L 345 της 29.12.2001, σ. 78.ΠΑΡΑΡΤΗΜΑ"ΠΑΡΑΡΤΗΜΑ IIΠΟΣΟΣΤΩΣΕΙΣ1 Ιανουαρίου 2002 έως 31 Δεκεμβρίου 2002>ΘΕΣΗ ΠΙΝΑΚΑ>"